Τα τρόφιμα του μέλλοντος\nΚύκλος «H νεολαία που καινοτομεί» | ΒΙΝΤΕΟ\n01.02.2018, 19.00΄ | Auditorium Theo Angelopoulos – IFG\nΗ Γαλλία κατέχει ηγετική θέση παγκοσμίως στον χώρο του Foodtech, αξιοποιώντας ένα οικοσύστημα 400 νεοφυών επιχειρήσεων που συνδέεται με την εικόνα της ως χώρα της γαστρονομίας. Αυτή η ικανότητα καινοτομίας είναι εξάλλου καταγεγραμμένη στη διατροφική ιστορία της Γαλλίας: μανταρίνια κλημεντίνες, σαμπάνια, μαγιονέζα, κονσέρβες, παστεριωμένο γάλα,… Ποια άλλα τρόφιμα ακολουθούν;\nΗ βραδιά θα είναι αφιερωμένη στις παρουσιάσεις ελληνικών και γαλλικών νεοφυών επιχειρήσεων που θεωρούνται πρωτοπόρες σ ‘αυτόν τον τομέα. Η Jimini’s φτιάχνει τραγανιστά κράκερ χρησιμοποιώντας πρωτότυπα υλικά, όπως ακρίδες, γρύλους και αλευροσκούλικα. Έχοντας αποσπάσει βραβείο στον διαγωνισμό World Food Innovation 2017 στην κατηγορία Snacking, προκαλεί πραγματικό ενδιαφέρον για τα έντομα στην Ευρώπη. Ο δημιουργός της θα μας διηγηθεί την πορεία που τους οδήγησε μέχρι και την πρόσφατη απόκτηση ενός χώρου παραγωγής 400 τ.μ. και τη διανομή των προϊόντων σε πολλά γαλλικά καταστήματα.\nΟ Nicolas Sendowski της Feed μας προσφέρει ένα ποτό που τα περιέχει όλα σε ένα. Μια ομάδα διαιτολόγων δημιούργησε αυτό το ποτό, το οποίο περιλαμβάνει όλα τα θρεπτικά συστατικά ενός γεύματος σε ένα μπουκάλι των 700 ml! Κυκλοφορεί στη γαλλική αγορά και προσφέρει μια εναλλακτική λύση σε όλους όσοι δεν έχουν χρόνο για ένα κανονικό γεύμα.\nΤέλος, η επανάσταση ήρθε στον χώρο του καφέ από τη νεοφυή επιχείρηση Tassiopée. Ως αντίδραση στη σπατάλη που προκαλούν τα κύπελλα μιας χρήσης και στη λαχτάρα για τις μικρές λιχουδιές που συνοδεύουν τα ροφήματα, η επιχείρηση αυτή δημιούργησε μια βρώσιμη και εύγεστη κούπα του καφέ. Ο Nicolas Richardot, ο δημιουργός της, θα μας μιλήσει για αυτό το έξυπνο μέσο που κάνει τα διαλείμματά μας για καφέ γευστικά όσο και οικολογικά. Το προϊόν γοητεύει τη Γαλλία αλλά και τη Νέα Υόρκη, όπου η εταιρεία συμμετείχε στο Salon Futur Foodtech.\nΑπό ελληνικής πλευράς, η ανάπτυξη των νεοφυών επιχειρήσεων του Foodtech γνώρισε μια πραγματική άνθηση. Πληθώρα ελληνικών επιχειρήσεων αυτού του τομέα βραβεύτηκαν το 2017. Εξάλλου το ετήσιο βραβείο του Ευρωπαϊκού Διαγωνισμού Καινοτόμων Προϊόντων Διατροφής απονεμήθηκε σε Έλληνα διαγωνιζόμενο, την Avoyog, η οποία θα έρθει να παρουσιάσει το καινοτόμο της smoothie. Θα καλέσουμε και άλλες νεοφυείς καινοτόμες επιχειρήσεις του τομέα, μεταξύ των οποίων η Νatural Food Additives και η Messinian Hub.\nΟ Κυριάκος Μελάς, ο Έλληνας σεφ που φροντίζει στην πράξη για το μέλλον της γαστρονομίας ιδρύοντας την πρώτη Σχολή Μαγειρικής για Παιδιά στην Ελλάδα, θα μοιραστεί τις σκέψεις του για αυτές τις νέες τάσεις και τα ερωτήματα σχετικά με το ευ ζην.\nΜετά τις παρουσιάσεις που θα προβάλλουν μία πρωτότυπη και προοδευτική άποψη για την διατροφή του μέλλοντος θα ακολουθήσει κοκτέιλ όπου θα έχουμε την ευκαιρία να απολαύσουμε αυτές τις νέες γεύσεις!


Roadartist in Athens: Νοεμβρίου 2018\nΈχετε ανέβει ποτέ υπό βροχή στην Ακρόπολη;\nΈκανα έναν υπέροχο (!) κυριακάτικο περίπατο με βροχή\nκαι σκέφτηκα να μοιραστούμε κάποιες εικόνες...\nΕγώ και κάποιοι λίγοι εξίσου τρελοί... :-)\nΠολλές φορές έχω ανέβει στην Ακρόπολη, πρώτη φορά περπάτησα όμως ως εκεί με βροχή.\nΚαι ήταν πραγματικά μαγευτικά! Περίπατος κάθαρση!\nΤο κρύο ήταν τσουχτερό αλλά η αδρεναλίνη από την ομορφιά του ναού\nκαι από την αίσθηση μιας ιδιαίτερης εμπειρίας εξάλειψε απόλυτα κάθε αίσθηση παγωνιάς...\nΗ βροχή μόλις που μου επέτρεπε να βγάλω το κινητό από την τσέπη μου\nκαι να τραβήξω φωτογραφίες.\nΗ ησυχία ήταν μοναδική, το μόνο που ακουγόταν ήταν ο ήχος από τις στάλες της βροχής καθώς έπεφταν πάνω στο χώμα και καθώς άστραφταν τα μάρμαρα.\nΟι Καρυάτιδες ήρεμες, χωρίς τους πολλούς τουρίστες να τις φωτογραφίζουν\n-αν και ημέρα Κυριακή- λαμποκοπούσαν δημιουργώντας μια μυσταγωγία.\nΤα βράδια θα ζωντανεύουν, θα φεύγουν από την σταθερή βάση τους και\nθα χορεύουν τριγύρω από το ναό, χαζεύοντας από ψηλά την παράξενη πόλη.\nΗ θέα βέβαια είναι μοναδική.\nΟι στέγες των σπιτιών, οι τρούλοι των εκκλησιών\nκαι στο βάθος ο λόφος του Λυκαβηττού.\nΗ βροχή έχει καθαρίσει την ατμόσφαιρα\nσαν να έχει πάρει έστω και για λίγο τη βρώμα και τη δυσωδία μακρυά.\nΕπιστρέφω το βλέμμα προς τον ναό. Παντού οι ήχοι και νερό από τη βροχή.\nΈνα χαμόγελο έχει σχηματιστεί στο πρόσωπο μου και δε λέει να φύγει.\nΣκέφτομαι πόσοι περπάτησαν εδώ πριν από εμένα και τι τυχερή\nστάθηκα αυτή τη βροχερή Κυριακή να ζήσω τούτη την εμπειρία.\nΤο θέατρο του Διονύσου από ψηλά, καθώς σφυρηλατείτε από τη χειμωνιάτικη βροχή.\nΥπήρξε ο σημαντικότερος γνωστός υπαίθριος θεατρικός χώρος στην αρχαία Αθήνα και το πρώτο θέατρο του κόσμου.\nΦτάνω κοντά του, στέκομαι στις θέσεις. Αποτελούσε μέρος του ιερού του Ελευθερέως Διονύσου και υπήρξε ο βασικός τόπος παράστασης του αττικού δράματος, αφού φιλοξενούσε τα Μεγάλα Διονύσια, τη μεγαλύτερη θεατρική γιορτή της πόλης των Αθηνών.\nΟι σωζόμενες τραγωδίες και κωμωδίες του 5ου και του 4ου π.Χ. αι. γράφτηκαν - τουλάχιστον οι περισσότερες - για να εκτελεστούν σε αυτόν τον χώρο.\nΜπροστά από το ναό της Ακρόπολης,\nένα εισιτήριο εισόδου πάνω στα χαλίκια, το παρατηρώ και το φωτογραφίζω.\nΑυτή είναι μια άλλου είδους καρτ ποστάλ που φεύγοντας την παίρνω μαζί μου.\nΕπιστρέφοντας σπίτι, στην Διονυσίου Αρεοπαγίτου ένα βροχερό σκηνικό.\nΚαι ο χειμώνας είναι πολύ όμορφος στην Αθήνα.\nLabels: αθήνα, αρχαιολογία, αρχιτεκτονική, γλυπτική, θέατρο, ιστορία, περιβάλλον, πολιτιστικά, σκέψεις, φωτορεπορτάζ\n"Το όνειρο ενός γελοίου", του μοναδικού Φιοντόρ Ντοστογιέφσκι -ένα από τα ωραιότερα διηγήματα της παγκόσμιας λογοτεχνίας- στο θέατρο Μορφές Έκφρασης.\n«Μπορεί τώρα να γελάτε μαζί μου και να με περνάτε για τρελό που πίστεψε σε ένα όνειρο, ένα παραλήρημα, μια παραίσθηση, παιχνίδια του νου. Παιχνίδια, παιχνίδια και όνειρα. Τι πάνε να πουν παιχνίδια; Σάμπως η ζωή μας δεν είναι ένα παιχνίδι; Δεν είναι ένα όνειρο; Μπορεί τα όνειρα να κρατάνε μόνο μια στιγμή, όμως μπορούμε να τα κάνουμε να διαρκέσουν αιώνια. Χωρίς παιχνίδια και όνειρα υπάρχει μόνο θάνατος, χωρίς παιχνίδια και όνειρα η ζωή είναι μια σκέτη κόλαση.»\nΣε αυτή ακριβώς τη δύσκολη συγκυρία, όπου ο σύγχρονος άνθρωπος αισθάνεται εγκλωβισμένος μέσα στην καθημερινή ματαίωση, το θέατρο Μορφές Έκφρασης επέλεξε να ανεβάσει ένα εκπληκτικό λογοτεχνικό κείμενο που σκοπό έχει να ξαναθυμίσει και να μας δείξει το δρόμο. Τη στιγμή που όλοι, λοιπόν, θέλουν να σου ακυρώσουν το όνειρο, αυτό το έργο γραμμένο από το μεγάλο Ρώσο δημιουργό το 1877, λειτουργεί ως χάρτης προς την έξοδο του λαβυρίνθου, θέλοντας να σε οδηγήσει προς το φως.\n«Το όνειρο ενός γελοίου» αποτελεί ένα αριστούργημα γραφής και πλοκής που καθοδηγεί το θεατή βήμα βήμα από έναν κόσμο εχθρικό για τον άνθρωπο στην άλλη πλευρά, εκεί όπου η ευτυχία γίνεται πράξη. Το συγκεκριμένο κείμενο αποτελεί το απόσταγμα της σκέψης, της φιλοσοφίας και της μελέτης του μεγάλου στοχαστή Φιοντόρ Ντοστογιέφσκι. Ουσιαστικά μεταλαμπαδεύει τις βαθύτερες αξίες και ανάγκες του ανθρώπου, που κάπου έχασε στην πορεία.\n«Πονάει να ξέρεις μόνος την αλήθεια. Όμως, αυτοί δε θα το καταλάβουν, δε θα τη μάθουν ποτέ, γιατί κανείς δε ζει αληθινά, αυτό που θα 'θελε να ζει.»\nΈνα όνειρο γίνεται αιτία να αλλάξει ένας άνθρωπος για πάντα. Ένας άνθρωπος που μέχρι εκείνη τη νύχτα, προετοιμαζόταν για να βάλει τέλος στη δίχως νόημα ζωή του. Από το όνειρο και μετά, συνειδητοποιεί την αλήθεια που σαν τυφλός αγνοούσε, ενώ ήταν μπροστά στα μάτια του. Πλέον μπορεί να δει τον κόσμο γύρω του, έναν κόσμο τόσο απίστευτα όμορφο και αληθινό, που μόνο ένας γελοίος άνθρωπος θα μπορούσε έστω και να πιστέψει ότι μπορεί να υπάρξει! Eκεί όπου η ζωή είναι γεμάτη, η ευτυχία πηγάζει από την αγάπη που κρύβουμε μέσα μας και ο άνθρωπος μπορεί να επικοινωνεί, να νιώθει, να χαίρεται που υπάρχει και να ζει αληθινά.\n«Όλα εξαρτιόντουσαν από μένα και η ζωή και ο κόσμος. Σκοτώνομαι και όλα καταστρέφονται για μένα. Το σύμπαν ολόκληρο μόλις σβήσω, θα εξαφανιστεί σαν ένα φάντασμα. Οι άνθρωποι και όλος ο κόσμος είναι παράκρουση των αισθήσεών μου.»\nΟ Θωμάς Κινδύνης με μια εξαιρετική ερμηνεία μας μετέφερε το λόγο του Ντοστογιέφσκι, εστιάζοντας στις βασικές έννοιες της επικοινωνίας και της αγάπης που πραγματεύεται το έργο. Μια καθόλου στατική παράσταση, καθώς ο ηθοποιός κινείται σε όλη τη σκηνή, ενώ παίξει και μόνος του νότες με μια μικρή φυσαρμόνικα. Στο τέλος της παράστασης οι θεατές δικαίως δε σταματούν να τον χειροκροτούν. Η σκηνοθεσία της Άννας Σεβαστής Τζίμα απογειώνει την ερμηνεία και τη σκηνική παρουσία του. Επίσης, πολύ ωραία η μουσική και τα βίντεο.\nΈνα έργο που μεταδίδει σημαντικά μηνύματα. Αυτό αξίζει να είναι το θέατρο. Να διαπαιδαγωγεί, να αφυπνίζει και να αποτελεί μια μορφή αντίστασης. Όπως αναφέρει και ο Θ. Κινδύνης στο πρόγραμμα της παράστασης: "Τους ανθρώπους δε τους διαφθείρει ούτε ο πολιτισμός ούτε η παιδεία, ούτε η πρόοδος και η δημιουργία, αλλά μόνο η φτώχεια, η αγραμματοσύνη και η καταπίεση". Ίσως η λύση στα προβλήματα μας να είναι μπροστά στα μάτια μας, το μόνο που πρέπει να κάνουμε είναι ...να ξυπνήσουμε και να ζήσουμε!\nΗ παράσταση συνεχίζεται για τρίτη χρονιά.\nΠρεμιέρα 3ης σεζόν: Σάββατο 10 Νοεμβρίου 2018.\nΚάθε Σάββατο στις 21.30 και Κυριακή στις 19.30!\nΤηλ. κρατήσεις: 210 3464903, 210 3464002\nOnline κράτηση: https://www.ticketservices.gr/event/to-oneiro-enos-geloioy-sto-theatro-morfes-ekfrasis/?lang=el\nΚαινοτόμο ως προς τη δομή του, το 4 3 2 1 είναι ένα εξαιρετικό βιβλίο. 1217 σελίδες, γεμάτες αναφορές για τη λογοτεχνία, τη ζωή στην Αμερική, τη διαδικασία της συγγραφής, ένα ακατάπαυστο namedropping βιβλίων, συγγραφέων, συγκροτημάτων, μουσικών, τραγουδιών, ταινιών! Ένα συγκινητικό και δυνατό μυθιστόρημα, που κάθε λάτρης της λογοτεχνίας θα αγαπήσει. Αφιέρωσα σχεδόν όλο τον Αύγουστο στην ανάγνωση αυτού του βιβλίου, μεταφέροντας το μαζί μου στις διακοπές, σε πόλη και θάλασσες. Με αποζημίωσε και με το παραπάνω. Η ανάγνωση του 4 3 2 1 ήταν ένα παράλληλο συναρπαστικό ταξίδι.\nΤέσσερις ζωές. Ένας ήρωας. Τέσσερα αγόρια ίδια, αλλά όμως διαφορετικά. Έχουν ίδιους γονείς, το ίδιο σώμα, όμως το καθένα ζει σε άλλη πόλη και υπό τελείως διαφορετικές συνθήκες. Όσο προχωρά το βιβλίο, τόσο αποκλίνουν οι ζωές τους, αλλά σύμφωνα με τον συγγραφέα, συνεχίζουν να είναι το ίδιο άτομο, που βιώνει τον ίδιο χρόνο αλλά όχι στον ίδιο τόπο. Οι έρωτες, οι φιλίες και τα πάθη τους είναι διαφορετικά. Η εκδοχή κάθε ιστορίας διατρέχει την Αμερική των μέσων του 20ου αιώνα. Όπως επισημαίνει η μεταφράστρια: "Ο τρόπος που δομεί ο Auster το 4 3 2 1 σημαίνει ότι βασική του δύναμη δεν είναι η πλοκή της ζωής του κάθε Φέργκιουσον ξεχωριστά, αλλά η διαπλοκή όλων των Φέργκιουσον –και των ανθρώπων που τους περιβάλλουν– μεταξύ τους: οι διασταυρώσεις, οι αποκλίσεις, και όλα τα αν."\nΤο βιβλίο θίγει σημαντικά θέματα, όπως ο ρατσισμός, ο πόλεμος και προσφέρει πολλά ερεθίσματα στη σκέψη. Εναντιώνεται στις "σχολές" δημιουργικής γραφής, με την άρνηση του ήρωα του να παρακολουθήσει μαθήματα δημιουργικής γραφής, αλλά και ο ίδιος ο Auster συνειδητά καταπατά και δεν ακολουθεί βασικούς κανόνες και συνταγές γραφής. Ο ίδιος τονίζει πως υπάρχουν πολλοί τρόποι γραφής ενός μυθιστορήματος και αξίζει ο καθένας να βρει τον τρόπο του για να γράψει, και όχι αυτόν που θα του διδάξει ή υπαγορεύσει κάποιος.\n«Δε σου χρειάζονται συμβουλές, επιμονή σου χρειάζεται. Όπως έγραψε κάποτε ο καλός σου φίλος ο Έντγκαρ Άλαν Πόε σε έναν επίδοξο συγγραφέα: Να είσαι γενναίος - να διαβάζεις πολύ - να γράφεις πολύ - να δημοσιεύεις λίγα - να κρατάς απόσταση από τους μικρόνοες - και να μη φοβάσαι τίποτα.» (σ.381)\nΤο 4 3 2 1 είναι ένα "πλούσιο" σε μηνύματα βιβλίο, το δικό μου αντίτυπο γέμισε με υπογραμμίσεις φράσεων, προτάσεων και αρκετές παράλληλες σημειώσεις. Ξεκίνησα να αντιγράφω κάποια αποσπάσματα για να τα μοιραστώ εδώ, μα χάθηκα! Σε κάθε σελίδα κάτι είχε τραβήξει την προσοχή. Αξίζουν συγχαρητήρια στην εξαιρετική μετάφραση της Μαρίας Ξυλούρη!\nΟ συγγραφέας έχει δηλώσει ότι το 4 3 2 1 είναι το "πιο σημαντικό του μυθιστόρημα" και εκείνο το βιβλίο για το οποίο θα ήθελε να τον θυμούνται, αυτό που θα "επισκιάσει" τα υπόλοιπα βιβλία του. Νομίζω ότι το πετυχαίνει. Είναι ένα μυθιστόρημα που φαίνεται να αποτελεί το επιστέγασμα όλων των συγγραφικών προσπαθειών του. Το 4 3 2 1 δεν είναι απλά το μυθιστόρημα της χρονιάς. Μου άφησε την αίσθηση ότι είναι ένα βιβλίο που θα μείνει κλασικό. Ένας Paul Auster σε τρελά, δημιουργικά, εμπνευσμένα κέφια!\nΤο βιβλίο με δυο μόνο λέξεις; Αναγνωστική ευδαιμονία.\n«Όχι ότι είχε σταματήσει να προσέχει τον κόσμο, ο κόσμος όμως πλέον δεν γινόταν απλώς κομμάτια, ο κόσμος είχε πιάσει φωτιά, και το ερώτημα ήταν: Τι να κάνεις ή να μην κάνεις όταν ο κόσμος καιγόταν και δεν είχες τον εξοπλισμό να σβήσεις τις φλόγες, όταν η φωτιά ήταν μέσα σου όσο και γύρω σου, και ό,τι κι αν έκανες ή δεν έκανες, οι πράξεις σου δεν θα άλλαζαν τίποτα; Ακολούθησε πιστά το σχέδιο γράφοντας το βιβλίο σου. Αυτή ήταν η μόνη απάντηση που μπορούσε να σκεφτεί ο Φέργκιουσον. Γράψε το βιβλίο αντικαθιστώντας την πραγματική φωτιά με μια φανταστική φωτιά και έλπιζε πως η προσπάθεια θα αποδώσει κάτι παραπάνω από το τίποτα. Όσο για την επίθεση Τετ στο Νότιο Βιετνάμ, όσο για την απόσυρση του Λίντον Τζόνσον από τις εκλογές, όσο για τη δολοφονία του Μάρτιν Λούθερ Κινγκ: τα παρακολουθούσε όσο πιο προσεκτικά μπορούσε, τα απορροφούσε όσο πιο βαθιά μπορούσε, πέραν αυτού όμως, τίποτα. Δεν θα πάλευε στα οδοφράγματα, θα επευφημούσε όσους το έκαναν όμως, και μετά θα γυρνούσε στο δωμάτιό του και θα έγραφε το βιβλίο του. Καταλάβαινε πόσο αδύναμη ήταν αυτή η στάση. Την αλαζονεία της, τον εγωισμό της, το ελάττωμα της τέχνης πάνω απ’ όλα στο σκεπτικό του, αν όμως δεν επέμενε στο επιχείρημά του (που μάλλον δεν ήταν επιχείρημα τόσο πολύ, όσο ενστικτώδες αντανακλαστικό), θα ενέδιδε σε ένα αντεπιχείρημα που πρότεινε την ύπαρξη ενός κόσμου στον οποίο τα βιβλία δεν ήταν πια απαραίτητα, και ποια στιγμή μπορούσε να είναι πιο σημαντική για τη συγγραφή βιβλίων από μια χρονιά στην οποία ο κόσμος καιγόταν – κι εσύ καιγόσουν μαζί του;» (σ. 1158-1159)\nΟ Paul Auster (Πολ Όστερ) γεννήθηκε στις 3 Φεβρουαρίου του 1947 στο Νιου Τζέρσι από γονείς πολωνοεβραϊκής καταγωγής. Απόφοιτος του πανεπιστημίου Κολούμπια, μετά τις σπουδές του έζησε για ένα διάστημα στη Γαλλία. Το πρώτο του πεζογραφικό βιβλίο είναι το αυτοβιογραφικό δοκίμιο Η επινόηση της μοναξιάς (1982). Ακολούθησε η Τριλογία της Νέας Υόρκης: Γυάλινη πόλη (1985), Φαντάσματα (1986) και Το κλειδωμένο δωμάτιο (1986), μεταμοντέρνες παραλλαγές της ιστορίας μυστηρίου που τον καθιέρωσαν ως έναν από τους σημαντικότερους σύγχρονους συγγραφείς. Έκτοτε έχει γράψει πλήθος πεζογραφικών έργων μεταξύ των οποίων τα μυθιστορήματα: Mr. Vertigo, Το βιβλίο των ψευδαισθήσεων, Σάνσετ Παρκ, Αόρατος. Έχει ασχοληθεί με τον κινηματογράφο τόσο ως σκηνοθέτης όσο και ως σεναριογράφος. Ζει στο Μπρούκλιν της Νέας Υόρκης. Είναι μέλος της Αμερικανικής Ακαδημίας Τεχνών και Γραμμάτων. Για να διαβάσετε περισσότερα για τον Paul Auster: www.paul-auster.com και www.metaixmio.gr\n3oς χρόνος "Το όνειρο ενός γελοίου" του Φ.Ντοστογι...


Βουλευτές στηρίζουν την κυβέρνηση για να μη χάσουν τα σπίτια τους! | Το Χρήμα\nΑρχική » Απόψεις » Βουλευτές στηρίζουν την κυβέρνηση για να μη χάσουν τα σπίτια τους!\nΠολλοί πιστεύαμε (μεταξύ αυτών και ο γράφων) ότι αρκετοί “αριστεροί” και “πατριώτες” των ΣΥΡΙΖΑ και ΑΝΕΛ αντίστοιχα, δεν θα άντεχαν το τρίτο και εγκληματικό μνημόνιο, το οποίο έγινε με αποκλειστική υπαιτιότητα τους. Ούτε βεβαίως, περιμέναμε ότι πολλοί εξ αυτών θα είχαν το θράσος να μιλάνε σήμερα για το τέλος των μνημονίων του ΠΑΣΟΚ και της Νέας Δημοκρατίας, αγνοώντας σκόπιμα ότι τα εγκληματικά μέτρα που έχουν ρημάξει κατά την τελευταία τριετία τους Έλληνες πολίτες φέρουν τη δική τους υπογραφή.\nΟι ΣΥΡΙΖΑ-ΑΝΕΛ παρέλαβαν μια δύσκολη κατάσταση σε επίπεδο κοινωνίας και την έκαναν ακόμη χειρότερη. Οι μόνοι που μπορούν να πανηγυρίζουν είναι οι βολεμένοι ημέτεροι, τα παράσιτα που θρέφονται από τους ληστρικούς φόρους και διάφορες κατηγορίες του κοινωνικού περιθωρίου. Αυτοί που δεν θέλουν την πρόοδο της χώρας και απορρίπτουν την αξιολόγηση, είναι και η πελατεία που έχει απομείνει στη σημερινή κυβέρνηση, η οποία προσπαθεί να διαφθείρει όσους μπορεί να διαφθείρει με… χαρτζιλίκια.\nΑπό μια προσεκτική μελέτη του πόθεν έσχες των Ελλήνων βουλευτών, φαίνεται ξεκάθαρα ότι υπάρχουν τουλάχιστον 80 από τους σημερινούς που ανήκουν στους ΣΥΡΙΖΑ-ΑΝΕΛ, οι οποίοι κάθε βράδυ κάνουν… ευχέλαιο να μην πέσει η κυβέρνηση. Γιατί πολύ απλά ξέρουν ότι αν πάμε σε εκλογές δεν πρόκειται να δουν τη Βουλή ούτε με τα κιάλια! Δεν τίθεται βεβαίως θέμα για τη στάση του επικεφαλής των ΑΝΕΛ, ο οποίος προσπαθεί να… τρυπώσει στον ΣΥΡΙΖΑ για να έχει ασυλία αλλά και να συνεχίσει να εισπράττει από τον κρατικό κορβανά ως αρχηγός κόμματος. Οι βουλευτές των ΣΥΡΙΖΑ-ΑΝΕΛ που ξέρουν ότι δεν θα εκλεγούν στις προσεχείς εκλογές, θα βρεθούν προ των κατασχέσεων της ακίνητης περιουσίας τους. Τουλάχιστον αυτό προκύπτει από το πόθεν έσχες τους και τα εισοδήματα που έχουν σήμερα, αλλά δεν έχουν όταν εγκαταλείψουν τον… μάταιο κοινοβουλευτικό κόσμο!\nΔεκάδες βουλευτές του σημερινού κυβερνητικού μορφώματος δεν πρόκειται να επανεκλεγούν και ως εκ τούτου, θα επιστρέψουν στο… χιλιάρικο. Έτσι, θα υποστούν τις συνέπειες των νόμων που υπέγραψαν! Μιλάμε πάντα για τα εισοδήματα που έχουν πλην της βουλευτικής αποζημίωσης. Ψήφισαν τους πλειστηριασμούς και για κάποιους εξ αυτών θα έρθει η ώρα να πιουν το πικρό ποτήρι! Γι αυτό τρέμουν στην ιδέα ότι θα χάσουν έστω και μια μέρα από τη βουλευτική τους αποζημίωση. Ξέρουν ότι θα τους πάρει το… ποτάμι. Έτσι, είναι διατεθειμένοι να ψηφίσουν κατά της μάνας και του πατέρα τους. Κι ας πιστεύουν οι διάφοροι αφελείς ότι όλοι αυτοί είναι… αγωνιστές, αριστεροί ή πατριώτες! Τα περί… αγωνιστικότητας που εκστομίζουν είναι υποκριτικά.\nΟι σημερινές κοινοβουλευτικές ομάδες των ΣΥΡΙΖΑ-ΑΝΕΛ αγωνίζονται περί… πάρτης γιατί ξέρουν ότι την επόμενη μέρα θα κάνουν τους… διακονιάρηδες. Αυτό φοβούνται και αυτό τους φοβίζει. Ξέρουν ότι θα χαθούν και θα χάσουν πολλά από τα υπάρχοντα τους. Οι υποκριτικές φανφάρες τους είναι για τους αφελείς. Μόνο που στις προσεχείς εκλογές, φαίνεται ότι οι αφελείς θα είναι πολύ λιγότεροι απ΄ όσους είχαν την… πρόνοια να τους ψηφίσουν το 2015. Κάποια στιγμή ακόμη και τα… πρόβατα παίρνουν χαμπάρι τις πονηριές του… τσοπάνη!


Εξασφάλισε την άνοδο στην Football League 2 ο Ηλυσιακός '); });\nΓΙΑΝΝΗΣ ΜΠΑΪΡΑΚΤΑΡΗΣ 26.03.2013 | 09:19\nΟ Ηλυσιακός μετά και το 2-0 επί του Άγιαξ Ταύρου, εξασφάλισε ένα από τα εισιτήρια ανόδου για την Football League 2 της ερχόμενης χρονιάς. Δείτε εικόνες από την φιέστα της ομάδας που πανηγύρισε την επιστροφή της στις επαγγελματικές κατηγορίες.\nΗ ομάδα του Ηλυσιακού, κατάφερε να ολοκληρώσει τις αγωνιστικές της υποχρεώσεις για τον 8ο όμιλο της Δ' εθνικής, όντας στην τρίτη θέση της κατάταξης. Το γεγονός αυτό, μετά και την αναδιάρθρωση των εθνικών κατηγοριών, της δίνει ένα από τα επτά εισιτήρια που οδηγούν στην Football League 2, της ερχόμενης περιόδου.\nΟ 8ος όμιλος αποτελείται από μονό αριθμό ομάδων (11), κι έτσι ο Ηλυσιακός ολοκλήρωσε νωρίτερα από τις υπόλοιπες ομάδες το πρωτάθλημα, κάνοντας το ρεπό του την τελευταία αγωνιστική.\nΜετά το 2-0 της ομάδας επί του Άγιαξ Ταύρου, εξασφάλισε το εισιτήριο που έψαχνε κι έτσι, παίκτες, τεχνικό επιτελείο αλλά και οπαδοί, το γιόρτασαν με μια φιέστα στο γήπεδό τους.\nΑξίζει να σημειωθεί, πως η ομάδα ου Ηλυσιακού, αποτελείται επί το πλείστον από νεαρούς Έλληνες παίκτες, με αρκετό ταλέντο.\nΟι βλέψεις της ομάδας των Ιλισίων δεν σταματούν όμως εκεί. Θέλουν να ξαναφτάσουν τον σύλλογο στη Β' εθνική, όπου και αγωνιζόταν από την περίοδο 2004-05 έως και την περίοδο 2007-08, αλλά και γιατί όχι να κάνουν το "κάτι παραπάνω", ανεβαίνοντας μέχρι και στη Super League!\nΔείτε εικόνες από την φιέστα της ομάδας:


Αγιος Γεώργιος Αύρας Καλαμπάκας: 14 χρόνια με τον Άγιο Πορφύριο (video) - Ο προσωπικός του ιατρός Γεώργιος Παπαζάχος\nμου, χάρισέ μου έναν καρκίνο, να υποφέρω και γώ μαζί Σου! Αυτή την προσευχή την έκανα συνέχεια και μετά το εξομολογήθηκα στόυς Γεροντάδες μου. Εκείνοι μού σύστησαν να μήν την επαναλάβω, γιατί εκπειράζω τον Θεό. Ξέρει εκείνος τί θα κάνη. Δέν την ξανάκανα αυτή την προσευχή. Αλλά τώρα, Γιωργάκη μου, μού τον έστειλε τον καρκίνο! Καταλαβαίνεις την ευεργεσία; Έστω και αργά, θα υποφέρω λίγο μαζί Του”.\n(από την επιστολή του Γεωργίου Παπαζάχου)\nΟ αείμνηστος καθηγητής καρδιολογίας και πνευματικό τέκνο του Αγίου Πορφυρίου κ. Γεώργιος Παπαζάχος, περιγράφει την στενή σχέση που είχε με τον Άγιο Πορφύριο και όλες τις εμπειρίες που είχε μαζί του.\nΑναρτήθηκε από Άγιος Γεώργιος Αύρας στις 1:07:00 μ.μ.


Φίλοι Επιτραπέζιας Αντισφαίρισης Ιωαννίνων: ΦΙΛΟΙ ΕΠΙΤΡΑΠΕΖΙΑΣ ΑΝΤΙΣΦΑΙΡΙΣΗΣ ΠΡΕΒΕΖΑΣ\nπροβλέπει εκλογές για την ανάδειξη Δ.Σ. Εδώ και 1,5 χρόνο συγκεντρώνονται στο γυμναστήριο του 1ου Γυμνασίου Πρεβέζης πάνω από τριάντα (30) ερασιτέχνες φίλοι του πιγκ-πογκ της πόλης, και από το φθινόπωρο θα συμμετάσχουν στο ομαδικό πρωτάθλημα, κύπελλο των Ανεξάρτητων-Βετεράνων Δυτ. Μακεδονίας-Ηπείρου. Όσον αφορά την οργάνωση της ομάδας στις μικρές ηλικίες και την συμμετοχή της σε πρωτάθλημα της Ομοσπονδίας (Ε.Φ.Ο.Επ.Α) προφανώς θα καθυστερήσει, αφού δεν υπάρχει προπονητής ώστε να οργανώσει τμήματα μικρών ηλικιακά αθλητών-τριών. Ευχόμαστε καλή συνέχεια.\nΑναρτήθηκε από fr.tt.ioan στις 10:47 μ.μ.


Να η συγκυβέρνηση Α.Σαμαρά: Το ΠΑΣΟΚ που χειροκροτεί Παπακωνσταντίνου & ΓΑΠ και αποκαλεί προδότη τον Βενιζέλο 2.000 “ΛΟΒΟΤΟΜΗΜΕΝΟΙ” ΠΡΑΣΙΝΟΣΑΥΡΟΙ ΣΤΟ ΖΑΠΠΕΙΟ ΑΠΟΘΕΩΣΑΝ ΤΟΝ ΤΖΕΦΡΥ ΚΑΙ..... | ΕΛΛΑΣ ΕΛΛΗΝΩΝ ΧΡΙΣΤΙΑΝΩΝ\nΝα η συγκυβέρνηση Α.Σαμαρά: Το ΠΑΣΟΚ που χειροκροτεί Παπακωνσταντίνου & ΓΑΠ και αποκαλεί προδότη τον Βενιζέλο 2.000 “ΛΟΒΟΤΟΜΗΜΕΝΟΙ” ΠΡΑΣΙΝΟΣΑΥΡΟΙ ΣΤΟ ΖΑΠΠΕΙΟ ΑΠΟΘΕΩΣΑΝ ΤΟΝ ΤΖΕΦΡΥ ΚΑΙ.....\nΗ ΝΔ ΤΟΥ ΣΑΜΑΡΑ "ΜΑΖΕΨΕ" ΤΟΝ Ε.ΒΕΝΙΖΕΛΟ ΚΑΙ ΔΙΩΧΝΕΙ ΤΟΥΣ "ΚΑΘΑΡΟΥΣ" ΔΕΞΙΟΥΣ\n0 40η ΕΠΕΤΕΙΟΣ ΑΠΟ ΤΗΝ ΙΔΡΥΣΗ ΤΟΥ ΠΑΣΟΚ – 2.000 “ΛΟΒΟΤΟΜΗΜΕΝΟΙ” ΠΡΑΣΙΝΟΣΑΥΡΟΙ ΣΤΟ ΖΑΠΠΕΙΟ ΑΠΟΘΕΩΣΑΝ ΤΟΝ ΤΖΕΦΡΥ ΚΑΙ ΕΚΑΝΑΝ ΚΑΖΟΥΡΑ ΣΤΟΝ “ΧΟΝΤΡΟΠΟΛΝΤΟ”! ΖΩΗ ΣΕ ΕΣΑΣ…ΝΑ ΖΗΣΕΤΕ ΝΑ ΤΟ ΘΥΜΑΣΤΕ!\nΑυτά που συνέβησαν χθες στο Ζάππειο, με τους οπαδούς τους ΠΑΣΟΚ να επιδοκιμάζουν τον Γιώργο Παπανδρέου και τον Γιώργο Παπακωνσταντίνου, το δίδυμο που έβαλε την Ελλάδα στα μνημόνια της καταστροφής και οδήγησε τους Έλληνες στη\nφτώχεια και την εξαθλίωση και να αποδοκιμάζουν τον Ευάγγελο Βενιζέλο, αποκαλώντας τον μάλιστα "προδότη", δεν καταδεικνύει το ότι το ΠΑΣΟΚ είναι ένα διαλυμένο κόμμα. Ότι γίνεται μύλος, με τους Παπανδρεικούς να συγκρούονται με τους Βενιζελικούς.\nΌταν οι ίδιοι οι ΠΑΣΟΚοι δεν θέλουν ούτε… ζωγραφιστό τον Ε. Βενιζέλο στο κόμμα τους, σε ένα κόμμα που δεν φτάνει το 8% και σίγουρα δεν ελέγχεται από τον νύν πρόεδρο, ο Α. Σαμαράς τον «μάζεψε» και συγκυβερνάει μαζί του. Και το χειρότερο είναι πώς έχει καταστεί έρμαιο του.\nΜε αξιώσεις του κ. Βενιζέλου ο Α. Σαμαράς διαλύει την Ν.Δ. απομακρύνοντας ανθρώπους της «καθαρής δεξιάς» από το κόμμα και την κυβέρνηση γιατί δεν κάθονται καλά στο… μάτι του αντιπροέδρου της κυβέρνησης.\nΑντιθέτως μάζεψε όλους τους αποτυχημένους του ΠΑΣΟΚ στη νέα κυβέρνηση η οποία οδηγεί την Ελλάδα σε οικονομικό όλεθρο, υποθηκεύοντας το μέλλον των νέων ανθρώπων. Δεν μιλάμε για όσους σήμερα είναι πάνω από 40 ή 50. Αυτοί θεωρούνται… τελειωμένοι.\nΓια ποια χώρα μιλάμε όταν υπάρχουν άνθρωποι οι οποίοι ψηφίζουν και τρέχουν να χειροκροτήσουν τον Γ. Παπακωνσταντίνου, ο οποίος έχει εγκληματίσει με τις αποφάσεις του σε βάρος της οικονομίας της χώρας και βρέθηκε αντιμέτωπος με τη δικαιοσύνη για τη λίστα Λαγκάρντ.\nΕίναι θλιβερό να έχεις τέτοιους πολιτικούς, αλλά και τέτοιους ψηφοφόρους. Χειροκροτητές του ΓΑΠ, του Παπακωνσταντίνου και του ΠΑΣΟΚ γενικότερα που έχει λεηλατήσει τη χώρα εδώ και μερικές δεκαετίες.\nΌσο για το τι συνέβη χθες στο Ζάππειο κατά την εκδήλωση του Ιδρύματος Ανδρέα Παπανδρέου με κεντρικό ομιλητή τον Γιώργο Παπανδρέου και τους υποστηρικτές του να αποκαλούν ακόμη και "προδότη" τον Ευάγγελο Βενιζέλο;\nΚαθ' όλη τη διάρκεια της ομιλίας του κ. Βενιζέλου το πλήθος των «Παπανδρεικών» οπαδών επαναλάμβαναν ρυθμικά το όνομα του πρώην πρωθυπουργού, όπως και το σύνθημα «Γιώργο γερά να φύγει η Δεξιά».\nΗ κατάσταση στο χώρο του Ζαππείου ήταν πρωτόγνωρη: η πλειοψηφία όσων παρευρέθησαν φάνηκε ότι αναζητούσαν την ευκαιρία να εκτονώσουν συσσωρευμένο θυμό κατά του προέδρου του ΠΑΣΟΚ. Ο κ. Βενιζέλος με δυσκολία κατάφερε να ολοκληρώσει την ομιλία του, μπροστά σε ένα εχθρικό πλήθος που πρώτη φορά αντιμετώπιζε πρόεδρος του ΠΑΣΟΚ - σε μια εκδήλωση, μάλιστα, που διοργανώθηκε από ένα συγγενικό, ως προς το κόμμα, ίδρυμα.\nΕκεί στο Μέγαρο Μαξίμου ακούει κανείς της γίνεται; Ποιους έχει δίπλα τους και με ποιους συγκυβερνάει;


ΠΤΥΣΣΟΜΕΝΑ ΚΑΓΚΕΛΑ ΓΙΑ ΠΟΡΤΕΣ ΚΑΙ ΠΑΡΑΘΥΡΑ – ΟΔΗΓΙΕΣ ΧΡΗΣΗΣ – PD Doors\nΣε περίπτωση μονής ή διπλής σπαστής, από την πλήρως ανοιχτή θέση, περιστρέφουμε την μαζεμένη πτυσσόμενη (και τις δύο πλευρές της για διπλή) ώστε να συγκρατηθεί στα στοπ και να ευθυγραμμιστούν οι οδηγοί.\nΣε όλες τις πτυσσόμενες ακολουθείται η παρακάτω διαδικασία κλεισίματος:\nΑπασφαλίζουμε το μάνδαλο κατωκασιού και κατεβάζουμε το κατωκάσι, έτσι ώστε οι δύο πλευρές του άκρου του να μπούν στο ΠΙ της κάσας. Σε περίπτωση διπλής το δεύτερο κατωκάσι να μπεί στο ΠΙ του πρώτου κατωκασιού και να ευθυγραμμιστεί με αυτό.\nΤραβάμε τα πτυσσόμενα κάγκελα, πιάνοντάς τα από το μπινί που φέρει την κλειδαριά και αφού ανοίξουν τόσο που να χωράει η παλάμη του χεριού μας, βάζουμε την παλάμη στην αντίθετη πλευρά του μπινί (ανάμεσα στα κάγκελα) και σπρώχνουμε την πόρτα μέχρις ότου το μπινί της πόρτας να πατήσει στο μπινί της κάσας και οι γάντζοι του να μπουν στις αντίστοιχες υποδοχές.\nΣε περίπτωση διπλής, το μπινί της δεύτερης πλευράς τραβιέται και σπρώχνεται ομοίως μέχρις ότου τα δύο μπινί πατήσουν μεταξύ τους και οι γάντζοι του ενός μπούν στις αντίστοιχες υποδοχές του άλλου.\nΚρατώντας τα μπινί σε επαφή, γυρίζουμε το κλειδί της κλειδαριάς για κλείδωμα. Αντίστοιχα θα κινηθούν αντιθέτως οι γάντζοι των συρτών της κλειδαριάς για να ασφαλίσουν την πόρτα.\nΓυρίζουμε το κλειδί της κλειδαριάς για ξεκλείδωμα. Αντίστοιχα θα κινηθούν αντιθέτως οι γάντζοι των συρτών της κλειδαριάς για να απασφαλίσουν την πόρτα.\nΤραβάμε τα πτυσσόμενα κάγκελα, πιάνοντάς τα από το μπινί που φέρει την κλειδαριά (ανάμεσα στα κάγκελα) ώστε να κλείσουν τόσο που να χωράει η παλάμη του χεριού μας στην αντίθετη πλευρά του μπινί.\nΠροσοχή! αν τα κάγκελα κλείσουν πολύ υπάρχει κίνδυνος τραυματισμού, καθώς μπορεί να εγκλωβιστεί η παλάμη του χεριού μας ανάμεσά τους.\nΒάζουμε την παλάμη στην αντίθετη πλευρά του μπινί (πλευρά του ανοίγματος) και σπρώχνουμε την πόρτα μέχρις ότου μαζευτεί εντελώς. Σε περίπτωση διπλής, το μπινί της δεύτερης πλευράς τραβιέται και σπρώχνεται ομοίως μέχρις ότου και η δεύτερη πλευρά μαζευτεί εντελώς.\nΣηκώνουμε το κατωκάσι πάνω στην μαζεμένη πτυσσόμενη και το ασφαλίζουμε με το αντίστοιχο μάνδαλο κατωκασιού. Σε περίπτωση διπλής σηκώνουμε και ασφαλίζουμε ομοίως το δεύτερο κατωκάσι.\nΣε περίπτωση μονής ή διπλής σπαστής, περιστρέφουμε την μαζεμένη πτυσσόμενη (και τις δύο πλευρές της για διπλή) προς την πλήρως ανοιχτή θέση, ώστε να μείνει ελεύθερο όλο το άνοιγμα.\nΠρακτικά λόγω του τρόπου κατασκευής τους τα πτυσσόμενα κάγκελα δεν χρειάζονται ιδιαίτερη συντήρηση.\nΣυνίσταται όμως, ανάλογα με το περιβάλλον, να καθαρίζονται τακτικά προκειμένου να απομακρυνθούν τυχόν ακαθαρσίες και σκόνη, καθώς και να λιπαίνονται τα κινούμενα μέρη (αρθρώσεις κάγκελων, ράουλα βαγονέτων, κλειδαριά) με σπρέι σιλικονούχας βάσης.


ΑΠΕΡΓΟΥΝ ΚΑΙ ΟΙ ΤΟΥΡΚΟΙ ΠΟΛΙΤΙΚΟΙ ΚΡΑΤΟΥΜΕΝΟΙ\nΔημιουργηθηκε στις Τρίτη, 31 Μαρτίου 2015 01:43\nMια σημαντική ομάδα, άνω των 10 ατόμων, είναι οι Tούρκοι φυλακισμένοι για πολιτικά αδικήματα, συνήθως γιατί εκζητούνται από το Tουρκικό κράτος ή από τη Γερμανία για να εκδοθούν. Σε ένδειξη αλληλεγγύης συμμετέχουν στην απεργία πείνας.\n«Εμείς οι πολιτικοί κρατούμενοι από την Τουρκία στις ελληνικές φυλακές, με σκοπό να στηρίξουμε την απεργία πείνας που άρχισαν οι πολιτικοί κρατούμενοι στις φυλακές, από τις 11 Μάρτη αρχίσαμε τριήμερες κυλιόμενη απεργίες πείνας σε γκρουπ των 4 ατόμων. Υποστηρίζουμε όλα τα αιτήματα των κρατουμένων απεργών πείνας.Οι αντιτρομοκρατικοί νόμοι, οι φυλακές υψίστης ασφαλείας, η καταπίεση και οι συλλήψεις οικογενειών, η μη αποφυλάκιση των αρρώστων και ανάπηρων κρατουμένων και η εγκατάλειψή τους στο θάνατο, η απομόνωση, θεωρούμε ότι είναι μια επίθεση ενάντια στον επαναστατικό αγώνα, των επαναστατών και στον αγώνα για δημοκρατικά δικαιώματα και ελευθερίες.\nΣήμερα και ο αγώνας που διεξάγεται στη χώρα μας ενάντια στις φυλακές τύπου F που είναι όμοιες με τις φυλακές τύπου Γ και ενάντια στους αντιτρομοκρατικούς νόμους, άρχισε στις φυλακές το 2000 και κράτησε 7 χρόνια. Στην αντίστασή μας με Απεργία Πείνας Μέχρι Θανάτου, τόσο μέσα στις φυλακές όσο και έξω από αυτές με τη συμμετοχή των οικογενειών μας, δώσαμε μάρτυρες 122 κρατούμενους συντρόφους μας. Ταυτόχρονα, σε επίθεση που έγινε σε όλες τις φυλακές, με χημικά αέρια, με σφαίρες και με φλογοβόλα, δολοφονήθηκαν άγρια 28 σύντροφοί μας. Ανάμεσα σε αυτούς 6 συντρόφισσές μας κάηκαν ζωντανές. Κατά την απεργία πείνας, 600 σύντροφοί μας απεργοί πείνας, έμειναν παράλυτοι εξαιτίας των βίαιων επεμβάσεων. Προσπαθούν να επιβιώσουν αντιμετωπίζοντας άλλοι προβλήματα σωματικής υγείας και άλλοι ψυχολογικά προβλήματα. Λόγω των βίαιων επεμβάσεων πολλοί σύντροφοί μας έχασαν την μνήμη τους. Ακόμη και τώρα πολλοί σύντροφοί μας κρατούνται στην απομόνωση, και με τα βασανιστήρια της απομόνωσης προσπαθούν να τους δολοφονήσουν. Τελευταία, στο όνομα του «νόμου εσωτερικής ασφάλειας» με τους καινούργιους νόμους, το φασιστικό κράτος του ΑΚΡ (Κόμμα Δικαιοσύνης και Ανάπτυξης) συνεχίζει τις επιθέσεις του δίνοντας στην αστυνομία το δικαίωμα να προβαίνει σε δολοφονίες. Παρόλες αυτές τις επιθέσεις, τις δολοφονίες και τις παραλυσίες δεν παραιτηθήκαμε από τις ιδέες μας και από τον αγώνα μας. Τόσο μέσα όσο και έξω ο αγώνας μας συνεχίζεται. Οι αντιτρομοκρατικοί νόμοι, οι φυλακές υψίστης ασφαλείας είναι προϊόντα του ιμπεριαλισμού. Μπήκαν σε ισχύ με στόχο να καταστείλουν τον επαναστατικό αγώνα, να υποτάξουν τους επαναστάτες, να τους δολοφονήσουν, να είναι μηχανισμός καταστολής, εκφοβισμού και τρομοκράτησης των λαών.


Α.Δ.Ε.Δ.Υ.: Απόφαση του Γενικού Συμβουλίου (03/07/2020) – Σύλλογος Εκπαιδευτικών Π.Ε. Πειραιά "Η Πρόοδος"\nΑ.Δ.Ε.Δ.Υ.: Απόφαση του Γενικού Συμβουλίου (03/07/2020)\nΤετάρτη 8 Ιουλίου Πανελλαδική Στάση Εργασίας στο Δημόσιο ώρα 11:00πμ μέχρι τη λήξη του ωραρίου. Συγκέντρωση ώρα 11:30πμ, Πλατεία Κοραή.\nΠέμπτη 9 Ιουλίου Συγκέντρωση ώρα 19:00, Πλατεία Κλαυθμώνος\nτο Γενικό Συμβούλιο της Α.Δ.Ε.Δ.Υ.\nPrevious Article Παράβολο τιμωρός: ανεργία και απόλυση για τους αναπληρωτές/αναπληρώτριες\nNext Article Να αποσυρθούν άμεσα οι κατηγορίες και να σταματήσει η δίωξη του συναδέλφου Τζεμαλή Μηλιαζήμ


Σε ποια Δημιουργική ημέρα βρισκόμαστε σήμερα;\nΈνα ερώτημα στο οποίο κανένας Δημιουργιστής δεν έχει τολμήσει να μας απαντήσει ευθέως!\nα) Πονηρές αντιρρήσεις φανατικών Δημιουργιστών για την 6η Δημιουργική ημέρα\nβ) Δεν τελείωσε η 6η Δημιουργική ημέρα;\nΤα δύο σημεία αναφοράς\nΈνα παράδειγμα επιστροφής στην προηγούμενη ημέρα\nΠού βρίσκεται η σύμβαση\nγ) Λόγοι για τους οποίους λέμε ότι βρισκόμαστε στην 6η Δημιουργική ημέρα\nΆνθρωποι φανατικοί, χωρίς αγάπη για την αλήθεια, παρά μόνο για τις δογματικές τους εμμονές, όταν στριμώχνονται δεν τολμούν να απαντήσουν στις ερωτήσεις τού συνομιλητή τους. Είτε σιωπούν, είτε αλλάζουν συζήτηση, είτε μιλούν με αοριστίες χωρίς νόημα, μόνο και μόνο για να "ξεφύγουν" και όχι για να λάμψει η αλήθεια. Οι ίδιοι αυτοί άνθρωποι, είναι αυτοί που τους βλέπεις να φέρνουν αντίρρηση σε οτιδήποτε νομίζουν ότι μπορούν, αρκεί να το λέει κάποιος που έχει διαφορετική άποψη από αυτούς. Έστω και αν δεν το κατανοούν, έστω και αν δεν το γνωρίζουν, έστω και αν δεν έχουν οι ίδιοι μια εναλλακτική απάντηση. Το ότι το λέει κάποιος που διαφωνεί σε κάτι με τις απόψεις τους, αρκεί για να το αρνηθούν, όσο σωστό και αν είναι!\nΈχουμε κατ' επανάληψιν υποστηρίξει από αυτό τον ιστότοπο με σαφήνεια, ότι η ανθρωπότητα βρίσκεται σήμερα στην 6η Δημιουργική ημέρα, όπου έπεσαν και πάλι ο Αδάμ και η Εύα μετά το προπατορικό τους αμάρτημα, από την 7η παραδείσια Ημέρα Κατάπαυσης τού Θεού. Και\nέχουμε παρουσιάσει για το θέμα αυτό Αγιογραφικά, αλλά και Θεολογικά επιχειρήματα που το στηρίζουν.\nΜόνο και μόνο όμως επειδή το λέμε εμείς, αυτό είναι αρκετό για ορισμένους φανατικούς Δημιουργιστές, να διαφωνήσουν! Μόνο και μόνο για τη διαφωνία, χωρίς οι ίδιοι να έχουν να παρουσιάσουν μία σαφή και εμπεριστατωμένη απάντηση. Στην πραγματικότητα δεν παρουσιάζουν καν απάντηση στο ερώτημά μας προς αυτούς: "Ωραία, αν εμείς κάνουμε λάθος σε αυτό, πέστε μας εσείς: Σε ποια Δημιουργική ημέρα βρισκόμαστε σήμερα;"\nΚαι ο λόγος που δεν απαντούν, δεν είναι απλώς ότι δεν ξέρουν. Γιατί κάποιος που δεν ξέρει, λέει: "δεν ξέρω" και αφού δεν ξέρει, δεν διαφωνεί κιόλας! Αυτοί όμως, πονηροί όντες, κατανοούν το ανυπόστατο τής διαφωνίας τους. Γιατί αν μας πουν ότι είμαστε στην 7η ημέρα, θα τους απαντήσουμε: "Μα πώς είναι δυνατόν να απολαμβάνουμε στη σημερινή κακή κατάσταση τού κόσμου τής φθοράς και τής δυστυχίας, την Κατάπαυση τού Θεού;" Αν πάλι μας απαντήσουν: "Στην 8η", θα τους απαντήσουμε: "Πώς είμαστε στην 8η, αφού η 7η δεν τελείωσε, μια και είναι ανέσπερη και αφού η 8η ημέρα συμπεριλαμβάνει την αφθαρτοποίηση τής κτίσεως μετά τη 2α Παρουσία;"\nΑντιλαμβανόμενοι λοιπόν το άτοπο τής άρνησης τής δικής μας ερμηνείας από μέρους τους, απλώς δεν απαντούν, κατά τη συνήθειά τους σε όλα τα ζητήματα που βλέπουν ότι κάνουν λάθος.\nΤο μόνο το οποίο λένε, είναι: "Αφού η Γένεση αναφέρει για την 6η Δημιουργική ημέρα, ότι "έγινε εσπέρα", άρα εκείνη η ημέρα τελείωσε! Άρα δεν είμαστε στην 6η Δημιουργική ημέρα!" Και παρά το ότι αυτό το έχουμε απαντήσει και τους το επαναλαμβάνουμε, εξακολουθούν να το ξαναρωτούν, σαν να μην άκουσαν την απάντηση. Και θα το ξανα-απαντήσουμε εδώ για πολλοστή φορά, αλλά πιο αναλυτικά μήπως και το κατανοήσουν!\nΟ λόγος για τον οποίο η 6η Δημιουργική ημέρα παρουσιάζεται να τελειώνει στη Γένεση, είναι λόγος... σημείου αναφοράς!\nΕίναι γνωστό ότι στη Γένεση έχουμε δύο διαφορετικές ανθρωπολογικές διηγήσεις, η κάθε μία από τις οποίες, έχει σκοπό να μας παρουσιάσει το δικό της, διαφορετικό αντικείμενο. Η πρώτη βρίσκεται στο πρώτο κεφάλαιο και η δεύτερη στο δεύτερο κεφάλαιο τής Γενέσεως. Η πρώτη ανθρωπολογική διήγηση (1ο κεφάλαιο τής Γενέσεως), έχει ως σημείο αναφοράς την 6η Δημιουργική ημέρα ΠΡΙΝ την καθ' ομοίωσιν δημιουργία ανθρώπου, ενώ η δεύτερη ανθρωπολογική διήγηση, (2ο κεφάλαιο τής Γενέσεως), έχει ως σημείο αναφοράς την 7η ημέρα Κατάπαυσης ΜΕΤΑ την καθ' ομοίωσιν δημιουργία τού ανθρώπου!\nΣτο πρώτο κεφάλαιο το κεντρικό θέμα είναι οι Δημιουργικές ημέρες, κατά τις οποίες ο Θεός έπλασε τη γη, τα ζώα τα φυτά και τον άνθρωπο, δηλαδή η ΥΛΙΚΗ ΔΗΜΙΟΥΡΓΙΑ. Γι' αυτό το πρώτο κεφάλαιο τής Γενέσεως, μιλάει ΜΟΝΟ για ανθρώπους που δημιουργήθηκαν "κατ' εικόνα" Θεού, και ΟΧΙ και καθ' ομοίωσιν, όπως ήταν ο αρχικός σκοπός τού Θεού. Γι' αυτό επίσης, σταματάει στο τέλος τής 6ης Δημιουργικής ημέρας και δεν σπεύδει να περιγράψει την 7η ημέρα Κατάπαυσης τού Παραδείσου. Το πρώτο κεφάλαιο δηλαδή, είναι το καθαρά ΥΛΙΚΟ μέρος τής δημιουργίας τού Θεού.\nΣτο δεύτερο κεφάλαιο όμως, έχουμε μια βασική διαφορά: Μιλάει για την ΠΝΕΥΜΑΤΙΚΗ (δηλαδή την εν Πνεύματι) πρόοδο τής δημιουργίας τού Θεού, με βασιλιά τον άνθρωπο Αδάμ. Εκεί δεν περιγράφει τη ζωή έξω, αλλά ΜΕΣΑ στον Παράδεισο, δηλαδή την ζωή εντός τής 7ης ημέρας Κατάπαυσης τού Θεού. Εκεί αφηγείται πώς ο κατ' εικόνα τού Θεού πλασμένος άνθρωπος, έγινε επίσης ΚΑΙ καθ' ομοίωσιν, λαμβάνοντας το Άγιο Πνεύμα, στο πρόσωπο τού Αδάμ.\nΌταν περιγράφεται η υλική δημιουργία τού Θεού στο πρώτο κεφάλαιο, η αφήγηση τής υλικής δημιουργίας ολοκληρώνεται με τα λόγια: "και είδεν ο Θεός τα πάντα, όσα εποίησε, και ιδού καλά λίαν. Και εγένετο εσπέρα και εγένετο πρωϊ, ημέρα έκτη" (Γένεσις 1/α: 31). Έχουμε δηλαδή την ολοκλήρωση τής ΥΛΙΚΗΣ δημιουργίας τού Θεού εδώ. Γι' αυτό και εν κατακλείδι, μιλάει για "εσπέρα", μια και η υλική δημιουργία στο σημείο αυτό τής αφήγησης τελειώνει, και είμαστε έτοιμοι να εισάγει η Γένεση την επόμενη ημέρα, την 7η, που είναι η ημέρα Κατάπαυσης τού Παραδείσου, στην οποία ο άνθρωπος πλάθεται ΠΝΕΥΜΑΤΙΚΑ, εκτός από κατ' εικόνα, ΚΑΙ καθ' ομοίωσιν.\nΈτσι, το δεύτερο κεφάλαιο ξεκινάει με τα εξής συνδετικά λόγια προς το πρώτο: "Και συνετελέσθησαν ο ουρανός και η γη και πας ο κόσμος αυτών. Και συνετέλεσεν ο Θεός εν τη ημέρα τη έκτη τα έργα αυτού, α εποίησε, και κατέπαυσε τη ημέρα τη εβδόμη από πάντων των έργων αυτού, ων εποίησε. Και ευλόγησεν ο Θεός την ημέραν την εβδόμην και ηγίασεν αυτήν· ότι εν αυτή κατέπαυσεν από πάντων των έργων αυτού, ων ήρξατο ο Θεός ποιήσαι" (Γένεσις 2/β: 1-3).\nΕδώ είναι προφανές, ότι για να εισάγει ο Μωυσής στην αφήγηση τη δεύτερη ανθρωπολογική του διήγηση τής 7ης ημέρας, με την Πνευματική πρόοδο τής δημιουργίας τού Θεού, έπρεπε να πει ότι "η κατασκευή τού υλικού κόσμου τελείωσε. Εδώ έχουμε πλέον μια νέα μέρα, που αυτή η υλική κτίση ανυψώνεται σε κάτι ανώτερο, κάτι Πνευματικό". Και έτσι εισάγει την 7η ημέρα, ΑΦΟΥ ΠΡΩΤΑ μας εξηγεί ότι η ΥΛΙΚΗ ΔΗΜΙΟΥΡΓΙΑ ολοκληρώθηκε, και γι' αυτό μιλάει για την εσπέρα τής 6ης. Γιατί πώς θα ανατείλει η 7η ημέρα, αν δεν βραδιάσει η 6η;\nΠΡΟΣΕΞΤΕ! Τι μας περιγράφει ο Μωυσής, από το σημείο αναφοράς τής 6ης Δημιουργικής ημέρας τού πρώτου κεφαλαίου; Μας περιγράφει ΤΗΝ ΟΛΟΚΛΗΡΩΣΗ τής Υλικής Δημιουργίας. Γι' αυτό και αφού η υλική δημιουργία ολοκληρώθηκε, περιγράφεται το ΤΕΛΟΣ τής 6ης Δημιουργικής ημέρας. Και προχωράει για να αναλύσει τη ζωή στον Παράδεισο, εντός τής 7ης ημέρας Κατάπαυσης τού Θεού, τής ημέρας τών αγίων. Γι' αυτό και δεν μιλάει για τίποτα άλλο έξω από τον Παράδεισο, αλλά ΜΟΝΟ για την 7η ημέρα τής Παραδείσιας Κατάπαυσης.\nΤο ότι στη συνέχεια, ο Αδάμ και η Εύα αμάρτησαν και ΕΠΕΣΑΝ από την 7η ημέρα τού Πνεύματος, και πάλι στην 6η ΥΛΙΣΤΙΚΗ ημέρα, είναι κάτι που ακόμα δεν έχει αφηγηθεί ο Μωυσής στο πρώτο, ούτε καν στο δεύτερο κεφάλαιο. Η πτώση από την 7η ημέρα είναι ακόμα μελλοντική. Έτσι, με σημείο αναφοράς τον Παράδεισο, την 7η ημέρα, η 6η αυτή υλική ημέρα έχει τελειώσει, και έχει ανατείλει η ανέσπερη ημέρα τών αγίων, η 7η ημέρα Κατάπαυσης τού Θεού, όπου ο Θεός ΔΕΝ πλάθει πλέον υλικά δημιουργήματα, αλλά ΠΝΕΥΜΑΤΙΚΕΣ δημιουργίες. Εκεί ο κατ' εικόνα τού Θεού άνθρωπος, πνευματοποιείται σε "καθ' ομοίωσιν"\nκαι τα ήδη δημιουργημένα φυτά και τα θηρία αλλοιώνονται από τη Χάρη τού Θεού σε ειρηνικά και ευλογημένα κτίσματα.\nΣτον παράδεισο παύει η ανάγκη για νέες δημιουργίες, αλλά οι ήδη υπάρχουσες παλιές ΥΛΙΚΕΣ δημιουργίες, ανυψώνονται σε κάτι νέο, ανώτερο. Αυτή είναι η έννοια τής 7ης Ημέρας. Όχι η Δημιουργία, αλλά η επι-δημιουργία. Δηλαδή η ανύψωση τής ίδιας εκείνης υπάρχουσας δημιουργίας που ο Θεός έκτισε κατά τις προηγούμενες 6 Δημιουργικές ημέρες. Γι' αυτό δεν μιλάει σε αυτή τη δεύτερη ανθρωπολογική διήγηση για ΤΙΠΟΤΑ ΝΕΟ, αλλά ΜΟΝΟ για ανύψωση τής ήδη υπάρχουσας παλιάς δημιουργίας σε κάτι ανώτερο, πνευματικό και ευλογημένο.\nΚαι ξαφνικά, ο Μωυσής εισάγει στη Γένεση το 3ο κεφάλαιο τής Γενέσεως, όπου ο άνθρωπος ΠΕΦΤΕΙ! Πέφτει από την Κατάπαυση τού Θεού, πέφτει από τον Παράδεισο, πέφτει από την 7η ημέρα που ο Θεός αγίασε. Πού πέφτει;\nΦυσικά δεν πέφτει στην 8η. Γιατί αυτή είναι ημέρα που δεν έχει ακόμα ανατείλει και είναι η ημέρα τής ανάστασης και τής αφθαρτοποίησης τής Κτίσεως κατά τον Μέλλοντα αιώνα. Επίσης, ΔΕΝ παραμένει στην 7η ημέρα τής Κατάπαυσης, γιατί ο Θεός σαφώς τού λέει τού Αδάμ, ότι "με τον ιδρώτα τού προσώπου σου θα τρως το ψωμί σου". Τέλος η κατάπαυση. Τώρα έχει εργασία μπροστά του!\nΠέφτοντας λοιπόν ο άνθρωπος από την ΠΝΕΥΜΑΤΙΚΗ ημέρα Κατάπαυσης τού Θεού, χάνοντας δηλαδή το Άγιο Πνεύμα, γίνεται ΣΑΡΚΙΚΟΣ, ή ΨΥΧΙΚΟΣ (Ιούδας 19). Όμως η ημέρα τών Σαρκικών ανθρώπων, ΠΡΙΝ ο Θεός δώσει το Πνεύμα Του στον Αδάμ, ήταν η 6η! Η ημέρα εκείνη που είχε "βραδιάσει" και τελειώσει με την είσοδο τού Αδάμ στην 7η ημέρα Κατάπαυσης τού Θεού, ξαναϋποδέχεται τον άνθρωπο στη φθορά και τη βιοπάλη!\nΠώς όμως μπορεί να γίνει αυτό, μια ημέρα που έχει τελειώσει, να υποδεχθεί και πάλι τον άνθρωπο;\nΑς το εξηγήσουμε, με κάτι παρόμοιο, με κάτι χειροπιαστό από την καθημερινή μας επίγεια ζωή, όπως το αντιγράφουμε από τον ιστότοπο\nΣτον Ειρηνικό Ωκεανό, "κάπου κοντά στον 180ό μεσημβρινό, στο νησί Τόνγκα, η μέρα είναι Σάββατο και η ώρα περίπου 9 το βράδυ. Μόλις 900 χιλιόμετρα μακριά, στη νήσο Σαμόα, είναι επίσης 9 το βράδυ. Μόνον που εδώ είναι Παρασκευή!\nΠώς γίνεται αυτό; Οι δυο περιοχές είναι αρκετά κοντά για να ανήκουν στην ίδια ζώνη ώρας, μόνο που βρίσκονται... μια μέρα μακριά! Γιατί τις χωρίζει η Διεθνής Γραμμή Ημερομηνίας (International Date Line ή απλά IDL)! H IDL είναι μια νοητή γραμμή που διατρέχει την επιφάνεια της Γης κάπου κοντά στον 180ο μεσημβρινό. Και είναι η γραμμή που χωρίζει το σήμερα, από το αύριο, η γραμμή στην οποία ο πλανήτης... αλλάζει μέρα!\nΤο εντυπωσιακό είναι ότι αν ένα αεροπλάνο διασχίσει τη γραμμή αυτή ουσιαστικά περνά μέσα σε κλάσματα δευτερολέπτου από τη μια μέρα στην άλλη. Αν το αεροπλάνο ή το πλοίο κινείται προς τα ανατολικά, περνά από το σήμερα στο χθες. Ενώ αν κινείται δυτικά περνά από το χθες στο σήμερα".\nΛόγω τής σφαιρικότητας τής γης, το σημείο αυτό ήταν αναγκαίο να υπάρξει. Και το αν θα έχει κάποιος εκεί γύρω, Παρασκευή (6η ημέρα) ή Σάββατο (7η ημέρα), είναι καθαρά θέμα σημείου αναφοράς! Εάν αυτό που τόσο παραξενεύει τους αρνητές τής 6ης ημέρας, συμβαίνει κανονικά στην καθημερινή μας ζωή, γιατί είναι τόσο δύσκολο να καταλάβουν ότι κάτι παρόμοιο συνέβη με την πτώση τού Αδάμ και τής Εύας;\nΘα μας πουν κάποιοι: Ναι, αλλά η Διεθνής Γραμμή Ημερομηνίας, είναι μία συμβατική γραμμή, για να εξυπηρετήσει κάποιο σκοπό. Τι σχέση έχει αυτό με την 6η και με την 7η ημέρα τής Γένεσης;\nΑπαντούμε λοιπόν, ότι είναι ΑΚΡΙΒΩΣ ΤΟ ΙΔΙΟ ΠΡΑΓΜΑ! Ποιος τούς είπε, ότι η αναφορά τής Γένεσης σε "Δημιουργικές Ημέρες" δεν είναι συμβατική; Δηλαδή τι νομίζουν; Ότι ο κήπος τής Εδέμ ήταν σε άλλο χωροχρόνο; Σε άλλο πλανήτη; Σε άλλο σύμπαν; Δεν ήταν στη γη; Δεν ήταν εκεί που ήταν και η υπόλοιπη υλική κτίση, την οποία δημιούργησε ο Θεός; Δεν μετρούσαν και αυτοί εκεί μέσα, τον χρόνο με τον ίδιο τρόπο όπως και έξω από την Εδέμ; Δεν μιλάει η Γένεση, για "δειλινό" (Γένεσις 3/γ: 8) εντός τής Εδέμ; Άρα και εκεί ο ίδιος χρόνος υπήρχε, με τον ίδιο τρόπο γύριζε η γη, το ίδιο μήκος είχαν οι ημέρες, οι μήνες και τα χρόνια.\nΤι διαφοροποιούσε λοιπόν τη "διαχωριστική γραμμή" μεταξύ 6ης και 7ης ημέρας στην αφήγηση τής Γένεσης, αν όχι μία ΣΥΜΒΑΣΗ;\nΟ άγιος Βασίλειος, προς το τέλος τής\nΒ΄ Ομιλίας του "Προς την Εξαήμερον", γράφει τα εξής για το τι συμβολίζουν οι Δημιουργικές ημέρες: "Ει δε πολλούς ημίν αιώνας παρίστησιν η Γραφή, αιώνα αιώνος, και αιώνας αιώνων πολλαχού λέγουσα, αλλ' ουν κακεί ουχί πρώτος, ουδέ δεύτερος, ουδέ τρίτος ημίν αιών απηρίθμηται· ώστε μάλλον καταστάσεων ημίν και πραγμάτων ποικίλων διαφοράς, αλλ' ουχί περιγραφάς και πέρατα και διαδοχάς αιώνων εκ τούτου δείκνυσθαι... Ώστε καν ημέραν είπης, καν αιώνα, την αυτήν ερείς έννοιαν. Είτε ουν ημέρα η\nκατάστασις εκείνη λέγοιτο..."\nΜετάφραση: " Αν και η Γραφή μας παρουσιάζει πολλούς αιώνες, λέγοντας «αιώνα αιώνος» και «αιώνες αιώνων» πολλές φορές, ωστόσο κι εκεί, δεν απαριθμείται ούτε πρώτος, ούτε δεύτερος, ούτε τρίτος αιώνας· έτσι ώστε απ' αυτό μας φανερώνονται μάλλον καταστάσεις και διαφορές ποικίλων πραγμάτων, αλλά όχι περιγραφές και όρια και διαδοχές αιώνων... Ώστε είτε την πεις ημέρα, είτε αιώνα, εκφράζεις την ίδια έννοια. Είτε λοιπόν λεγόταν ημέρα εκείνη η κατάσταση...".\nΜας λέει λοιπόν ο άγιος Βασίλειος, ότι όπως η έννοια τών "αιώνων", έτσι και η έννοια τών "ημερών" τής Γένεσης, είναι συμβατικές έννοιες, που φανερώνουν "καταστάσεις και διαφορές ποικίλων πραγμάτων", και όχι κατ' ανάγκην χρονικές διαδοχές και όρια.\nΕφ' όσον λοιπόν μιλάμε για "καταστάσεις", είναι δυνατόν, κάποιος που βρισκόταν στην κατάσταση τής Ημέρας Κατάπαυσης τού Θεού, (ο Αδάμ και η Εύα), να επανέλθουν στην πρότερη κατάσταση τής φθοράς, που βασίλευε κατά την 6η Δημιουργική ημέρα, έστω και αν με τη λήψη τού Αγίου Πνεύματος από τον Αδάμ, και με την εγκαινίαση τής 7ης Ημέρας κατάπαυσης, είχε "βραδιάσει" η 6η Δημιουργική ημέρα!\nΜόλις ο Αδάμ έλαβε το Άγιο Πνεύμα με το εμφύσημα τού Θεού κατά τη δημιουργία του, και έγινε ο πρώτος "καθ' ομοίωσιν" πλασμένος άνθρωπος, ο σκοπός τού Θεού είχε ολοκληρωθεί για το ρόλο τής "κατάστασης" τής 6ης Δημιουργικής ημέρας, και η ημέρα εκείνη "ολοκληρώθηκε" ως προς το σκοπό τού Θεού γι' αυτήν. Όταν όμως ο Αδάμ έχασε το Άγιο Πνεύμα και επανήλθε στην κατάσταση τού "κατ' εικόνα" ΜΟΝΟ, όπως ήταν οι υπόλοιποι προ αυτού άνθρωποι, ουσιαστικά ΕΠΕΣΤΡΕΨΕ στην πρότερη κατάσταση, στην προηγούμενη Δημιουργική ημέρα, την 6η!\nΑς δούμε άλλη μία σχετική σύμβαση τής Αγίας Γραφής, αυτή τη φορά όχι "χρονική", αλλά "τοπική":\nΕίναι σαφής, όχι μόνο η διαφορά, αλλά και η ΑΝΤΙΔΙΑΣΤΟΛΗ τού ουρανού από τη γη στην Αγία Γραφή. Ο καθένας μας, συνήθως αντιδιαστέλλει τον ουρανό από τη γη, βάσει τής απόστασης που τα διαχωρίζει. Ας δούμε ένα παράδειγμα: "αλλ' ως απέχει ο ουρανός από της γης, ούτως απέχει η οδός μου από των οδών υμών και τα διανοήματα υμών από της διανοίας μου" (Ησαΐας 55/νε: 9).\nΚατά την Αγία Γραφή λοιπόν, υπάρχει ασύγκριτη απόσταση τού "ουρανού" από τη "γη", γι' αυτό και τα αντιδιαστέλλει ως κάτι πολύ μακρινό το ένα από το άλλο. Προσέξτε όμως τι λέει ο απόστολος Παύλος για τη σχέση μεταξύ ουρανού και γης: "ημάς... συνεζωοποίησε... συνήγειρε και συνεκάθισεν εν τοις επουρανίοις εν Χριστω Ιησού" (Εφεσίους 2/β: 5,6).\nΟ Παύλος δηλαδή, ενώ βρίσκεται στη γη και γράφει προς τους συγχριστιανούς του που είναι επίσης στη γη, τους λέει ότι ο Θεός τους έχει συν-καθίσει μαζί με τον Χριστό στους... ουρανούς!\nΤι έγινε εδώ η ασύγκριτη απόσταση μεταξύ ουρανού και γης; Πώς τα λέει αυτά ο Παύλος, ενώ βρίσκεται ακόμα στη γη; Τι έγινε το χάσμα μεταξύ ουρανού και γης;\nΣωματικά ο Παύλος και οι άγιοι τής Εκκλησίας ζουν μεν στη γη, (στον υλικό κόσμο), αλλά ΠΝΕΥΜΑΤΙΚΑ, (εν Πνεύματι), ζουν ταυτόχρονα στον ουρανό ως "συμπολίτες τών αγίων" (Εφεσίους 2/β: 19).\nΌπως η Εύα, η οποία σωματικά μεν πλάσθηκε από ύλη, όπως και οι λοιπές γυναίκες τής 6ης Δημιουργικής ημέρας, εν Πνεύματι όμως, είναι η μοναδική γυναίκα που άρχισε τη ζωή της στον Παράδεισο, στην ΚΑΤΑΣΤΑΣΗ τής 7ης ημέρας Κατάπαυσης τού Θεού!\nΚαι εδώ λοιπόν, έχουμε μία τοπική σύμβαση, όπως με τις Δημιουργικές ημέρες έχουμε μια χρονική σύμβαση. Και το ενδιαφέρον εδώ, είναι ότι και στις δύο αυτές περιπτώσεις, μιλάμε για το ίδιο ακριβώς πράγμα, αλλά με την αντίστροφη πορεία: Όπως ο Αδάμ άλλαξε ΚΑΤΑΣΤΑΣΗ χάνοντας το Άγιο Πνεύμα και έπεσε από την 7η Ημέρα στην 6η Δημιουργική ημέρα τής πτώσης, αντιστρόφως ο απόστολος Παύλος λαμβάνοντας το άγιο Πνεύμα, ανέβηκε σε εκείνη την ίδια κατάσταση από την οποία είχε πέσει ο Αδάμ, από τη γη στον ουρανό!\nΗ κατάσταση λοιπόν τής πορείας προς το "καθ' ομοίωσιν", λογίζεται ως 7η ημέρα κατάπαυσης, ενώ η κατάσταση τών σαρκικών ή ψυχικών ανθρώπων, τών "πνεύμα μη εχόντων" (Ιούδας 19), λογίζεται ως μετα-πτωτική 6η Δημιουργική ημέρα. Πρόκειται για ΚΑΤΑΣΤΑΣΕΙΣ, που συμβατικά ονομάζονται είτε "γη" και "6η Ημέρα", είτε ουρανός και 7η Ημέρα.\n"Και εγένετο εσπέρα και εγένετο πρωϊ, ημέρα έκτη", λέει η Γένεση (Γένεσις 1/α: 31). "Βράδιασε" στην 6η Δημιουργική ημέρα και στο πρόσωπο τού Αδάμ ανέτειλε η 7η ημέρα Κατάπαυσης τών αγίων, η Ανέσπερη ημέρα τού Φωτός, για τους εν Πνεύματι ζώντας. Αλλά εκείνος με την παρακοή του, άλλαξε και πάλι κατάσταση. Και επέστρεψε στην κατάσταση τού "ψυχικού" ανθρώπου, αυτού δηλαδή που ως "κατ' εικόνα" τού Θεού ΜΟΝΟ, φέρεται από τις ανάγκες τής ψυχής του και όχι από το Άγιο Πνεύμα: "ψυχικός δε άνθρωπος ου δέχεται τα του Πνεύματος του Θεού" (Α΄ Κορινθίους 2/β: 14). Και ο Αδάμ έπεσε από τη φωτεινή 7η ημέρα, στην 6η, που είχε ήδη νυχτώσει!\nΔίνοντας όμως ο Χριστός το άγιο Πνεύμα και πάλι στον άνθρωπο δια τού αγίου Βαπτίσματος, τον οδηγεί και πάλι στο φως τής 7ης ημέρας: "ευχαριστούντες τω Θεώ και πατρί τω ικανώσαντι ημάς εις την μερίδα του κλήρου των αγίων εν τω φωτί, ος ερρύσατο ημάς εκ της εξουσίας του σκότους και μετέστησεν εις την βασιλείαν του υιού της αγάπης αυτού" (Κολοσσαείς 1/α: 12,13).\nΈκτοτε, από την Πεντηκοστή και μετά, κάθε φωτιζόμενος ή θεούμενος Χριστιανός, είτε ζει, είτε αποθνήσκει, γίνεται ξανά μέτοχος τής 7ης ημέρας Κατάπαυσης τού Θεού: "μακάριοι οι νεκροί οι εν Κυρίω αποθνήσκοντες απ’ άρτι. ναί, λέγει το Πνεύμα, ίνα αναπαύσωνται εκ των κόπων αυτών" (Αποκάλυψις 14/ιδ: 13). "όσοι γαρ Πνεύματι Θεού άγονται, ούτοί εισιν υιοί Θεού. Ου γαρ ελάβετε Πνεύμα δουλείας πάλιν εις φόβον, αλλ’ ελάβετε Πνεύμα υιοθεσίας, εν ω κράζομεν· αββά ο Πατήρ. Αυτό το Πνεύμα συμμαρτυρεί τω πνεύματι ημών ότι εσμέν τέκνα Θεού. ει δε τέκνα, και κληρονόμοι, κληρονόμοι μεν Θεού, συγκληρονόμοι δε Χριστού" (Ρωμαίους 8/η: 14-17).\nΕίτε λοιπόν λέμε: "γη" και "ουρανός", είτε λέμε: "6η" και "7η" ημέρα, είναι συμβατικές έννοιες και σημαίνουν διαφορετικές καταστάσεις. Σημαίνουν τη διαφορά τών "εν Πνεύματι" και "καθ' ομοίωσιν" αγίων, από τους "ψυχικούς" και "κατ' εικόνα" πλασθέντες ανθρώπους, τους "Πνεύμα μη έχοντες" (Ιούδας 19). Και κάθε αλλαγή από τη μία κατάσταση στην άλλη, κατονομάζεται συμβατικά με χωρικούς ή χρονικούς συμβολισμούς.\nΑς δούμε λοιπόν και μερικούς λόγους, για τους οποίους υποστηρίζουμε ότι σήμερα η ανθρωπότητα βρίσκεται στην 6η Δημιουργική ημέρα και αν έχουν κάτι να αντιπροτείνουν οι Δημιουργιστές, ας το κάνουν και ας απαντήσουν στους λόγους μας:\n1) Όλοι μας δημιουργηθήκαμε από τον Θεό, είτε είχαμε γονείς είτε όχι (όπως είναι γραμμένο για την Εύα). "Πνεύμα θείον το ποιήσάν με... Εκ πηλού διήρτισαι συ ως και εγώ, εκ του αυτού διηρτίσμεθα" (Ιώβ 33: 4-6).\nΑν λοιπόν ο Θεός είχε πάψει να δημιουργεί ΠΡΙΝ γεννηθούμε εμείς, τότε ή δεν θα μας είχε δημιουργήσει ο Θεός, ή δεν θα ήμασταν κτίσματα. Από τη στιγμή λοιπόν που είμαστε δημιουργήματα τού Θεού και ο Θεός έπαψε να δημιουργεί στο τέλος τής 6ης Δημιουργικής ημέρας, βρισκόμαστε σε αυτή ακριβώς την 6η Δημιουργική ημέρα, που ο Θεός δημιουργεί ακόμα. Και μόνο στον Μέλλοντα Αιώνα θα πάψουν να γεννιούνται νέοι άνθρωποι.\n2) Αφού ο άνθρωπος έγινε στην 6η Δημιουργική ημέρα και όχι πιο πριν και αφού η 7η ημέρα είναι η ημέρα τών αγίων, η συντριπτική πλειονότητα τών ανθρώπων σήμερα, (εκτός τών αγίων), βρίσκεται στην 6η Δημιουργική ημέρα. Εξαίρεση αποτελούν οι άγιοι, που ενώ βιολογικά βρίσκονται και αυτοί στην 6η Δημιουργική ημέρα, εν Πνεύματι βρίσκονται στην 7η ημέρα Κατάπαυσης τού Θεού, κατά τα γεγραμμένα.\n3) Αφού χαρακτηριστικό τής 6ης Δημιουργικής ημέρας είναι ΜΟΝΟ το "κατ' εικόνα", ενώ τής 7ης ημέρας Κατάπαυσης είναι ΚΑΙ το "καθ' ομοίωσιν", όσοι δεν έχουν αυτό το χαρακτηριστικό στη ζωή τους, δεν είναι δυνατόν να βρίσκονται στην 7η, αλλά στην προηγούμενη την 6η, αφού και η επόμενη η 8η τής Ανάστασης τών σωμάτων και τής Αφθαρσίας, είναι ακόμα μελλοντική.\n4) Αφού ο Θεός στις 6 Δημιουργικές ημέρες έπλασε τα πάντα "καλά λίαν" και όχι τέλεια, και αφού δεν βλέπουμε την τελειότητα ακόμα γύρω μας, δεν είναι δυνατόν να βρισκόμαστε έξω από τις 6 Δημιουργικές ημέρες.\n5) Ο Κύριος Ιησούς Χριστός είπε: "Ο Πατέρας μου εργάζεται μέχρι τώρα, και εγώ εργάζομαι" (Ιωάννης 5/ε: 17). Μήπως ο Χριστός ήταν ψεύτης και ο Θεός είχε ήδη πάψει να δημιουργεί, εφ' όσον είχε περάσει η 6η Δημιουργική ημέρα κατά ορισμένους Δημιουργιστές;\nΑν όμως ο Κύριος έλεγε αλήθεια, τότε πράγματι, βρισκόμαστε ακόμα εντός τών 6η Δημιουργικών ημερών, και συγκεκριμένα στην 6η και τελευταία Δημιουργική ημέρα, πριν από τον Μέλλοντα Αιώνα.\nΑνέστη ο Κύριος αδελφοί, ανοίγοντας και πάλι για τους δικαίους την πόρτα τής Εβδόμης Ανέσπερης ημέρας τών Αγίων, εκ τής οποίας έπεσε ο Αδάμ στην 6η, σε μια ζωή φθοράς, ιδρώτα και ακανθών.\nΑς αγωνισθούμε να εισέλθουμε στην Κατάπαυση τού Κυρίου, γιατί "από τών ημερών τού Ιωάννη τού Βαπτιστή, η Βασιλεία τού Θεού βιάζεται, και οι βιασταί την αρπάζουν" (Ματθαίος 11/ια: 12). Δεν είναι η πίστη μας μελλοντικές υποσχέσεις χωρίς αντίκρισμα, αλλά ΠΑΡΟΥΣΑ προοπτική, σε έναν αιώνιο Λειτουργικό Χρόνο, ανέσπερο, όπου εισέρχονται οι Φωτιζόμενοι και οι Θεούμενοι ήδη από τον παρόντα αιώνα!\nΕκεί, σ' εκείνη την 7η ημέρα Κατάπαυσης, συμβασιλεύουν ΗΔΗ με τον Κύριο οι τρεις ομάδες εκείνες που φανερώνει ο Αποκαλυπτής Ιωάννης στην Αποκάλυψη 20/κ: 4. Οι Ζώντες άγιοι, οι Κεκοιμημένοι για τον Κύριο και οι άγιοι Μάρτυρες. Είναι αυτοί, για τους οποίους ενωρίτερα μας φανερώνει ότι "από τού νυν αναπαύονται μετά τού Κυρίου, και τα έργα τους τους ακολουθούν" (Αποκάλυψις 14/ιδ: 13). Είναι αυτοί για τους οποίους "απομένει κατάπαυση" κατά τον Παύλο:\n"Επομένως, απομένει κατάπαυση στον λαό τού Θεού. Επειδή, αυτός που μπήκε μέσα στην κατάπαυσή του, κατέπαυσε και ο ίδιος από τα έργα του, όπως και ο Θεός από τα δικά του. Ας φροντίσουμε, λοιπόν, με επιμέλεια να μπούμε μέσα σ' εκείνη την κατάπαυση, για να μη υποπέσει κάποιος στο ίδιο παράδειγμα της απείθειας" (Εβραίους 4/δ: 9-11).\n"Είναι ήδη ώρα να εγερθούμε από τον ύπνο· επειδή, η σωτηρία βρίσκεται σε μας πλησιέστερα, παρά όταν πιστέψαμε. Η νύχτα προχώρησε, η δε ημέρα πλησίασε· ας απορρίψουμε, λοιπόν, τα έργα τού σκότους, και ας ντυθούμε τα όπλα τού φωτός. Ας περπατήσουμε με ευπρέπεια, όπως σε ημέρα· όχι σε γλεντοκόπια και μέθες, όχι σε κρεβάτια και ασέλγειες, όχι σε φιλονικία και φθόνο. Αλλά, ντυθείτε τον Κύριο Ιησού Χριστό, και μη φροντίζετε για τη σάρκα, στο να εκτελείτε τις επιθυμίες της" (Ρωμαίους 13/ιγ: 11-14).\nΣε ποια Δημιουργική Ημέρα πλάσθηκε η Εύα; <> Πώς ο κατ' εικόνα τού Θεού άνθρωπος γίνεται καθ' ομοίωσιν εν Αγίω Πνεύματι <>\nΗ ζωοποίηση του Αδάμ, τα ζώα, και η "ζώσα ψυχή" <>\nΤο "Εμφύσημα" στον Αδάμ ήταν το Άγιο Πνεύμα <>


4.727 νέα κρούσματα, 41 θάνατοι, 267 διασωληνωμένοι – Γεωγραφική κατανομή | NemeaPress\nΣτην Κορινθία, ανακοινώθηκαν 81 νέα κρούσματα\n«Τα νέα εργαστηριακά επιβεβαιωμένα κρούσματα της νόσου(άτομα) που καταγράφηκαν τις τελευταίες 24 ώρες ήταν 4.727.\nΟ αριθμός των ασθενών που νοσηλεύονται διασωληνωμένοι είναι 267 (66.7% άνδρες).\nΟι εισαγωγές νέων ασθενών COVID-19 στα νοσοκομεία της επικράτειας είναι 167 (ημερήσια μεταβολή +11.33%).\nΟ μέσος όρος εισαγωγών του επταημέρου είναι 182 ασθενείς.\n← Στο περιθώριο η Πελοπόννησος και απούσα από σπουδαία διεθνή αθλητικά- τουριστικά γεγονότα\nΠρωτομαγιά 2022: Τι καιρό θα κάνει το τριήμερο →


Rifugio Torre di Pisa, Cavignon Peak, Val di Fiemm\nΟι ορειβάτες πρέπει να περπατούν το λιγότερο δύο ώρες για να φτάσουν στο Rifugio Torre Di Pisa, το μόνο κατάλυμα στο βουνό Latemar στους ιταλικούς δολομίτες. Είναι σκαρφαλωμένο στην κορυφή Cavignon Peak και το όνομά του το έχει πάρει από ένα βράχο που βρίσκεται πολύ και μοιάζει με το Πύργο της Πίζας. Παρά το γεγονός ότι το καταφύγιο παρέχει μόνο ένα κοινόχρηστο μπάνιο μεταξύ των 20 κλινών του, χρησιμεύει ως μια ιδανική βάση για να εξερευνήσετε τα πολλά μονοπάτια της περιοχής. www.rifugiotorredipisa.it\nHotel Caesar Augustus, Κάπρι, Ιταλία\nΗ πιο εντυπωσιακή θέα σε ολόκληρο το νησί. Κρεμασμένο σε λόφο, 300 μέτρα πάνω από τον κόλπο της Νάπολης, με 53 απόλυτα chic δωμάτια και σουίτες αλλά και ολοκαίνουρια πισίνα υπερχείλισης δύο επιπέδων. Αν το αντέχει η τσέπη σας, κάντε κράτηση στην Farouk Suite που επέμενε να κλείνει ο βασιλιάς της Αιγύπτου όλο το χρόνο, ακόμα κι αν την επισκεπτόταν για λίγες εβδομάδες. www.caesar-augustus.com\n3100 Kulmhotel Gornergrat, Ζερμάτ, Ελβετία\nΣτα 3000 μέτρα πάνω από την επιφάνεια της θάλασσας, είναι το ψηλότερο ξενοδοχείο στις Ελβετικές Άλπεις. Δεν είναι τυχαίο πως οι πιο φανατικοί θαμώνες του είναι ορειβάτες, skiers το χειμώνα και αστρονόμοι. Τα δωμάτια και οι σουίτες του έχουν τα ονόματα 29 κορυφών από τα γύρω βουνά. Όλα τους προσφέρουν θέα πως τις κορυφές των Μonte Rose και Matterhorn. www.gornergrat-kulm.ch\nParador de Ronda, Ρόντα, Ισπανία\nH Ρόντα είναι μια εντυπωσιακή πόλη της Ανδαλουσίας που σχεδόν αιωρείται σε υψόμετρο 760 μέτρων πάνω από τη θάλασσα. Το ξενοδοχείο Parador de Ronda βρίσκεται στην άκρη του φαραγγιού που δημιουργεί ο ποταμός Guadalevin και χωρίζει την πόλη στα δυο. Δεν υπάρχει γωνιά στο κατάλυμα από τη πισίνα και τους κήπους μέχρι τα δωμάτια και τα εστιατόρια που να μην προσφέρουν πανοραμική άποψη του φαραγγιού El Tajo. Για να αντιληφθεί κανείς το πόσο επικίνδυνα ακροβατεί το ξενοδοχείο στην άκρη του γκρεμού θα πρέπει να το δει από μακριά. www.parador.es\nWhitepod Hotel, Les Cerniers, Σουηδία\nΞενοδοχείο που μπορούν να το προσεγγίσουν λίγοι. Τόσο λόγω του κόστους όσο και από άποψη τοπογραφίας. Πρόκειται σε ένα pod hotel που λειτουργεί μόνο το χειμώνα. Βρίσκεται στα Les Cerniers, ένα μικρό χωρίο στους πρόποδες του βουνού Dents du Midi στην Σουηδία. Το White Pod δεν είναι ακόμη ένα ξενοδοχείο στο πάγο. Είναι το μοναδικό, οικολογικό παγωμένο ξενοδοχείο το οποίο προσφέρει μια άνευ προηγουμένου διαμονή για camping στους πάγους. Τόσο κοντά στην φύση, σε ταυτόχρονα άσπρο φουτουριστικό τοπίο με φυσικό φωτισμό από το βόρειο σέλας το οποίο μπορεί να κανείς να δει από τις σκηνές-ιγκλού, οι οποίες διαθέτουν όταν το θες διάφανο ταβάνι-ουρανό. Οι σκηνές είναι εξοπλισμένες με σόμπες με ξύλα, με ζεστές κουβέρτες, χαλιά, λικέρ και κονιάκ στο mini-bar. Κατασκήνωση στους πάγους με φως το βόρειο σέλας, με μουσική τον αέρα που χτυπά στους πάγους και τους βράχους και ατμόσφαιρα από το καπνό των καμινάδων των άσπρων σκηνών. www.whitepod.com\nJade Screen Hotel, Yuping Peak, Επαρχία Anhui, Κίν\nΕίναι το μοναδικό ξενοδοχείο στο Όρος Χουανγκσάν, προστατευόμενο μνημείο της της UNESCO. Οι επισκέπτες συρρέουν εδώ για να δουν από κοντά ένα από τα διάσημα και θρυλικά βουνά της Κίνας (σαν το δικό μας Όλυμπο) μιας και πρωταγωνιστεί σε δεκάδες θρύλους και λογοτεχνικά κείμενα. Για να φτάσετε στο ξενοδοχείο η καλύτερο επιλογή είναι μέσω του τελεφερίκ, αλλά οι πιο περιπετειώδεις προτιμούν να περπατήσουν περίπου τρείς ώρες. Το εγχείρημα αποκτά ακόμα μεγαλύτερες και πιο επικές διαστάσεις αν ξέρετες πως όλες σχεδόν οι προμήθειες του ξενοδοχείου φτάνουν με αυτόν τον τρόπο. www.tourmart.cn\nGreen Magic Nature Resort, Κεράλα, Ινδία\nΘα περνούσατε μια νύχτα πάνω σε ένα δέντρο στη Νότια Ινδία στην καρδιά του τροπικού πυκνού δάσους Wayanad; Αν ναι, στα δωμάτια σας θα φτάνατε περπατώντας πάνω σε μια αερογέφυρα από ζαχαροκάλαμα, τα οποία έχουν κατασκευαστεί από μπαμπού, φύλλα κοκοφοίνικα και ίνες καρύδας. Όλοι οι επισκέπτες καλούνται να φυτέψουν ένα δενδρύλλιο. www.jungleparkresorts.com


Κoινωνικό ενυδρείο – Κατοικίδια εν δράσει\nhome Ενυδρείο Κoινωνικό ενυδρείο\nΠηγή: Γη και ύδωρ, www.tsamisaquarium.gr\nΥπάρχουν κάποιοι σημαντικοί παράγοντες που πρέπει να λάβουμε υπ’ όψιν μας:\nΒ) Πρέπει οι διατροφικές ανάγκες τους και οι απαιτήσεις τους στην ποιότητα του νερού να είναι σχετικές.\nΜόνο έτσι μπορούμε να πούμε ότι διατηρούμε τα ψάρια σε ένα περιβάλλον που σέβεται τις βασικές αρχές διατήρησης ζώων σε συνθήκες αιχμαλωσίας.\nΜια συλλογή διαφορετικών ειδών ψαριών, φυτών και άλλων ζώων με κριτήριο μόνο το προσωπικό μας γούστο, συνήθως έχει άσχημη κατάληξη. Σε μερικά (ίσως και σε όλα) τα ψάρια θα εξασφαλίσουμε με αυτό το τρόπο ένα βασανιστικό τρόπο διαβίωσης. Συχνά, ακόμα και η παρουσία κάποιων ψαριών, ενοχλεί κάποια άλλα. Έτσι προκύπτουν προβλήματα στρες, φόβου και πόνου των ψαριών αυτών. Με αυτό τον τρόπο θα έχουμε ένα ενυδρείο, χαρακτηριστικό παράδειγμα του όρου «βασανισμός των ζώων».\nΤι εννοούμε όμως όταν λέμε ψάρια που «ανέχονται» το ένα το άλλο;\n1 Πρώτα απ’ όλα ψάρια-κυνηγοί δεν μπορούν να μπουν στο ίδιο ενυδρείο με ψάρια-θηράματά τους. Τα ψάρια–κυνηγοί όταν συναντούν μικρά ψάρια που είναι πιθανή τροφή τους, θα προσπαθούν διαρκώς να τα πιάσουν και όταν αυτό γίνεται συχνά, θα έχουν πολύ σύντομα πρόβλημα υπερτροφίας.\nΑντίθετα, τα μικρά ψάρια, ακόμα και αν το ενυδρείο έχει αρκετές κρυψώνες, θα βρίσκονται μόνιμα κάτω από κατάσταση στρες, αν συναντούν συνέχεια τους κυνηγούς που τα καταδιώκουν. Ένα χαρακτηριστικό παράδειγμα είναι η συμβίωση σε ένα ενυδρείο,σκαλαριών (Pterophyllum scalare) με neon (Paracheirodon innesi) Είναι συνηθισμένο να αγοράζουμε neon και σκαλάρια, που αρχικά έχουν σχετικό μέγεθος, αφού τα πουλάνε συνήθως σε μικρή ηλικία. Πρέπει όμως να ξέρουμε και το τελικό μέγεθος κάθε είδους, πριν αποφασίσουμε την αγορά του για να μην βρεθούμε μετά από καιρό προ εκπλήξεων!\n2 Άλλο πρόβλημα που μπορεί να προκύψει μεταξύ “ειρηνικών” ειδών ψαριών, είναι όταν κάποια είδη βρίσκουν ενδιαφέρον να τσιμπούν μόνιμα τις μακριές ουρές και τα πτερύγια άλλων ψαριών, που τυχαίνει να έχουν αυτά τα “προσόντα”. Κάποια από αυτά τα είδη δεν έχουν θέση στο ενυδρείο μας. Ένας παράγοντας που πρέπει να ληφθεί υπ’ όψιν είναι και το θέμα τροφής. Στο κοινωνικό ενυδρείο βάζουμε ψάρια που δεν έχουν ιδιαίτερες απαιτήσεις στην διατροφή τους, δηλαδή παμφάγα. Εξάλλου για να αξιοποιούμε όλο τον χώρο του ενυδρείου μας, επιλέγουμε ψάρια που να ζουν σε διαφορετικές ζώνες: βυθού, μεσαίας ζώνης και αφρόψαρα.\n3 Δεν πρέπει ποτέ να βάζουμε ψάρια που ζουν σε σμήνος, μόνα τους, ή 3-4 άτομα, τη στιγμή που πρέπει να τα έχουμε σε ομάδα. Όταν λέμε ομάδα εννοούμε τουλάχιστον 8-10 άτομα και αυτό είναι το ελάχιστο. Πολλοί λένε ότι δεν έχουν τα ψάρια τους πρόβλημα ακόμα και αν είναι μόνα, αλλά δεν υπολογίζουν το γεγονός ότι για να δεις την συμπεριφορά του κάθε ψαριού πρέπει να του εξασφαλίζεις τις καλύτερες δυνατές συνθήκες. Το γεγονός ότι ζουν δεν αποδεικνύει και ότι περνάνε καλά….. Πολύ συχνά βλέπουμε ενυδρεία που έχουν μέσα ένα μεγάλο αριθμό από διαφορετικά ψάρια και συνήθως με πολύ περίεργες συνθέσεις. Συχνά μου στέλνουν μηνύματα χομπίστες που έχουν επισκεφτεί το site και έχουν κάποιο πρόβλημα με το ενυδρείο τους.\nΌταν φτάνουν στην περιγραφή των ψαριών που έχουν μέσα, αρχίζει το δικό μου πρόβλημα. Για παράδειγμα έχουν κάποιοι σε ένα ενυδρείο 120 λίτρων, μεταξύ άλλων και 1 Balandiocheilus melanopterus (Ασημένιος καρχαρίας, φτάνει τα 35 εκατοστά και είναι σμηνόψαρο), 3 Brachydanio rerio (Zebra, πρέπει να είναι ομάδα τουλάχιστον 10 ατόμων και ζει σε σχετικά πιο χαμηλές θερμοκρασίες από τα πιο πολλά τροπικά ψάρια), 2-3 Capoeta tetrazona (τιγράκια, πρέπει να είναι ομάδα τουλάχιστον 10 ατόμων και είναι πολύ ζωηρά για κάποια άλλα είδη) μαζί με 1 Trichogaster leeri (Γκουράμι, πρέπει να είναι τουλάχιστον ζευγάρι) και 1 Chromobotia (Botia) macracanthus (Clown, δεν πρέπει να είναι μόνο για να μην κρύβεται συνέχεια) μαζί με κάποιες κιχλίδες και 1 Corydoras paleatus (Γατόψαρο που πρέπει να έχουμε σε ομάδα τουλάχιστον 6 ατόμων). Συχνά, μαζί με αυτά έχουν και μερικά ζωοτόκα, που το νερό που χρειάζονται δεν είναι ίδιο με αυτό των υπολοίπων. Πρόκειται για μια απαράδεχτη σύνθεση και για αυτό φταίνε αρχικά κάποιοι ιδιοκτήτες μαγαζιών που πουλάνε ψάρια, αλλά μεγάλο μερίδιο ευθύνης έχουν και οι κάτοχοι των ενυδρείων. Έχει τύχει να είμαι μπροστά την στιγμή που ο καταστηματάρχης λέει στον πελάτη ότι αυτό το ψάρι δεν πάει μόνο ή δεν ταιριάζει με τα άλλα ψάρια που υπάρχουν ήδη στο ενυδρείο του και ο πελάτης αγνοεί τις συμβουλές του και επιμένει να αγοράσει το ψάρι, που το θέλει μόνο γιατί του αρέσει το χρώμα του. Ακόμα, έτυχε να ακούσω το «τρελό» να συμβουλεύει ο καταστηματάρχης τον πελάτη να μην ταΐζει πολύ, γιατί επιβαρύνει την ποιότητα του νερού, και να παίρνει την απάντηση ότι το λέει για να «ψοφάνε» τα ψάρια από την πείνα, για να πηγαίνει ο πελάτης να αγοράζει άλλα!\n4 Τέλος η επιλογή μας πρέπει να είναι τέτοια, ώστε όλα τα ψάρια να έχουν τις ίδιες απαιτήσεις στην ποιότητα και τις παραμέτρους του νερού. Το ΡΗ, η σκληρότητα και η θερμοκρασία του νερού είναι παράγοντες που πρέπει να λαμβάνουμε σοβαρά υπ’ όψιν μας όταν επιλέγουμε ψάρια και φυτά.\nΈνα τελευταίο ζήτημα είναι το αν μπορούμε να βάζουμε στο ίδιο ενυδρείο ψάρια που η καταγωγή τους είναι από τελείως διαφορετικά γεωγραφικά μέρη του κόσμου. Πάνω σε αυτό το θέμα έχουν ειπωθεί πολλά κατά καιρούς, και δεν υπάρχει μια καθολική ενιαία άποψη από τους ειδικούς. Η προσωπική μας άποψη είναι ότι σημασία έχει να καλύπτονται οι ανάγκες των κατοίκων του ενυδρείου μας.\nΚατάλληλα ψάρια για το κοινωνικό ενυδρείο: Με αυτό δεν εννοούμε, ότι όλα αυτά τα ψάρια μπορούν να μπουν μαζί σε ένα ενυδρείο χωρίς πρόβλημα, αλλά ότι κάποια από αυτά συνδυάζονται μεταξύ τους και ζουν αρμονικά!\nBalandiocheilus melanopterus (Ασημένιος καρχαρίας)\nBetta splendens (Μονομάχοι)\nChromobotia (Botia) macracanthus (Clown)\nColisa lalia (Γκουράμι)\nCorydoras aeneus (Γατόψαρο)\nCorydoras paleatus (Γατόψαρο)\nCorydoras panda (Γατόψαρο)\nCapoeta tetrazona (Τιγράκι)\nΕpalzeorynchus frenatus (Labeo)\nGymnocorymbus ternetzi (Χήρα)\nHelostoma temminckii (kissgurami)\nHemigrammus bleheri (Ροδόστομος)\nMelanotaenia praecox (Μελατοταινία)\nNotopterus chitala clown knife fish\nParacheirodon herbertaxelrodi (Cardinal)\nPoecilia sphenops (Μαύρο Μόλλυ)\nPterophyllum scalare (Σκαλάρι)\nTrigonostigma heteromorpha (Harlequin)\nTrichogaster leeri (Γκουράμι)\nTrichogaster trichopterus (Μπλε Γκουράμι)\nHyphessobrycon erythrostigma (Bleeding heart)\nΠροβολές άρθρου: 3,679\nXρυσόψαρο άγριος δίσκος – η πρόκληση o Νemo στο ενυδρείο σας! Ξυλοφάγα Pleco Στρώσιμο ενυδρείου


TLIG - Ενότητα - Μία Έκκληση από την Ιερή Καρδιά: Η Επιθυμία του Χριστού για Ενότητα (3.1-Ελληνικά)\nΕΠΙΣΤΡΟΦΗ ΣΤΟΝ ΙΣΤΟΤΟΠΟ:http://www.tlig.org/el/churchunity/cryforunity/ ΜΕΓΕΘΟΣ ΓΡΑΜΜΑΤΟΣΕΙΡΑΣ: ΚΑΝΟΝΙΚΟ - ΜΕΓΑΛΟ\nΕλληνικά » Ενότητα » Μία Έκκληση από την Ιερή Καρδιά: Η Επιθυμία του Χριστού για Ενότητα »\nΠαρακάτω ακολουθεί η ομιλία της Βασούλας στο Προσκυνηματικό ταξίδι, όπως μας δόθηκε τον Μάιο του 2007 στο Ξενοδοχείο Adakule στην Τουρκία. Παρακαλώ μοιραστείτε αυτήν την ομιλία με όλους τους αναγνώστες της ΑεΘΖ και φίλους σας, και με τον κλήρο της χώρας σας.\nΑυτή η ομιλία απευθύνθηκε σε ένα ακροατήριο 500 προσκυνητών από 59 χώρες που αποτελείτο από αρχιεπισκόπους, εννέα επισκόπους ένα Καρδινάλιο, και λαϊκούς 18 χριστιανικών ομολογιών και άλλων δογμάτων. Σαν αποτέλεσμα της ομιλίας αυτής ακολούθησε ένα παρατεταμένο χειροκρότημα απ΄ όλους τους παρευρισκόμενους. Η αντίδραση της Βασούλας στην εκδήλωση αυτή της βαθιάς ευγνωμοσύνης στο πρόσωπό της, ήταν να στραφεί προς τις εικόνες του Χριστού και της Παναγίας, και δείχνοντάς τες να πει: “Ευχαριστούμε τον Χριστό και την Παναγία”.\nΑυτή η ομιλία είναι ένα δυνατό προφητικό κάλεσμα για όλους τους Χριστιανούς κάθε ομολογίας. Κεντρίζει τις συνειδήσεις και απαιτεί μια απάντηση. Θα έπρεπε να διαδοθεί παντού μεταξύ των αναγνωστών της ΑεΘΖ, και όλοι όσοι διαβάζουν τα μηνύματα της ΑεΘΖ πρέπει να δώσουν αυτή την ομιλία σε όλους τους κληρικούς, της εκκλησίας και τους επισκόπους.\nΗ Αληθινή εν Θεώ Ζωή είναι ένα κάλεσμα για Ενότητα – όλοι μέσα στην ΑεΘΖ είναι υπεύθυνοι για την διάδοση του βιβλίου της ΑεΘΖ "Ενότητα, Αρετή της Αγάπης".\nΑς επισυνάπτουμε την ομιλία της Βασούλας από το προσκυνηματικό ταξίδι του 2007 μαζί με αυτό το βιβλίο. Εμείς οι αναγνώστες της ΑεΘΖ πρέπει να προσευχόμαστε για την διάδοση αυτού του μηνύματος και μάλιστα γρήγορα, να ανοίξουν τα αυτιά και οι καρδιές να μεταστραφούν.\nΟι χάρες που δεχθήκαμε από αυτό το τελευταίο προσκυνηματικό ταξίδι πρέπει τώρα να ανθίσουν και να εξαπλωθούν.\nπ. John Abberton & π. Tony Sullivan\nOμιλία της Βασούλας σχετικά με τα μηνύματα ενότητας της ΑεΘΖ, στο Οικουμενικό Προσκυνηματικό ταξίδι στην Τουρκία, 25 Μαΐου, 2007\nΗ Εκκλησία είναι μία και πάντοτε ήταν μία, αλλά οι άνθρωποι της Εκκλησίας είναι εκείνοι που με τις διαμάχες τους, τις προκαταλήψεις τους, την υπερηφάνεια και κυρίως την έλλειψη αγάπης μεταξύ τους, κατάφεραν να διαιρεθούν, κι αυτό το ξέρουμε όλοι!\nΟ Χριστός, προσβεβλημένος, λέει σε ένα μήνυμα: «Η Βασιλεία Μου επί της γης είναι η Εκκλησία Μου και η Θεία Ευχαριστία είναι η Ζωή της Εκκλησίας Μου, αυτής της Εκκλησίας που Εγώ ο ίδιος σας παρέδωσα ο ίδιος. Σας άφησα με μια Εκκλησία, αλλά δεν πρόλαβα να φύγω, δεν πρόλαβα να πάω στον Πατέρα Μου και μετατρέψατε τον Οίκο Μου σε έναν ερημότοπο! Τον ισοπεδώσατε! Και το ποίμνιό μου πλανιέται δεξιά κι αριστερά… Ως πότε θα πίνω το Ποτήρι της διαίρεσής σας; Ποτήρι οδύνης και αφανισμού; Προσφέρατε στον Πανάγιο, σ’Αυτόν που λέτε ότι Τον αγαπάτε, ένα ποτήρι τόσο πλατύ και τόσο βαθύ, γεμάτο πίκρα και θλίψη, που ο ουρανίσκος Μου είναι πιο ξερός κι από περγαμηνή, τα χείλη Μου σκασμένα. Η γεύση του ποτηριού που Μου προσφέρει η γενεά αυτή είναι πικρή σαν φαρμάκι. Δεν καταπίνω μόνος Μου τα δάκριά Μου, η Αγία σας Μητέρα συμμερίζεται τη θλίψη Μου, αφού η Άμωμη Καρδιά Της είναι ενωμένη αγαπητικά με την Ιερή Μου Καρδιά. Σύντομα όμως, θα σας ανανεώσω όλους με τη Φωτιά Μου.» (14 Νοεμβρίου, 1991)\nΑυτόν το θρήνο που προέρχεται από τον Χριστό, θα πρέπει να τον λάβουμε υπόψη, και η αναζήτηση συμφιλίωσης κι ενότητας θα πρέπει να διαποτίσει ολόκληρη τη ζωή της Εκκλησίας και να γίνει δική μας προτεραιότητα, ώστε να φτάσουμε στον στόχο που είναι ο στόχος του Χριστού. Είναι κάτι που οφείλουμε στο Θεό, είναι υποχρέωσή μας προς το Θεό και είναι δική μας υπευθυνότητα να διαφυλάξουμε την αξιοπιστία της Εκκλησίας.\nΩστόσο, άσχετα από το πόσο η Εκκλησία πασχίζει να πετύχει τον στόχο της, όσο η εορτή του Πάσχα δεν είναι ενοποιημένη και δεν συνεορτάζεται, η διαίρεσή μας θα παραμένει και δεν θα γίνει καμιά πρόοδος, γιατί ο Χριστός τους ζητάει χρόνια τώρα να ενοποιήσουν την ημερομηνία του Πάσχα, υποσχόμενος ότι, αν γίνει αυτό, θα κάνει Εκείνος τα υπόλοιπα για να μας ενώσει και να μας οδηγήσει στην πλήρη ενότητα.\nΟ Ιησούς είπε: «Θα μείνετε πιστοί στην αγάπη μου, αν τηρήσετε τις εντολές μου.» (Ιω.15,9-10) Αν όχι, ο Κύριος λέει: «Αν κάποιος δεν μένει ενωμένος μαζί μου, θα τον πετάξουν έξω σαν την κληματόβεργα και θα ξεραθεί. Τις βέργες αυτές τις μαζεύουν, τις ρίχνουν στη φωτιά και καίγονται.»(Ιω. 15,6)\nΠροφανώς, δεν πήραμε στα σοβαρά αυτά τα λόγια του Χριστού. Πόσο ψεύτικος και διεφθαρμένος μπορεί να είναι κανείς! Παρά τα Ευαγγέλια που μας καλούν να παραμείνουμε ενωμένοι, παρά τις παροτρύνσεις του Πνεύματος, η διαίρεσή μας παραμένει. Επομένως, η «Αληθινή εν Θεώ Ζωή» δεν πρέπει να επιτρέψει άλλο σ’αυτή τη γάγγραινα, που νεκρώνει τη λειτουργία του Σώματος, να μας υπερνικήσει αλλά, αντίθετα, πρέπει να την πολεμήσουμε με δεσμούς αγάπης. Θα πρέπει όλοι να νιώθουμε υπεύθυνοι που αφήσαμε αυτή την ασθένεια να ερημώσει το Μυστικό Σώμα του Χριστού, ακόμη κι αν δεν προήλθε από εμάς αλλά από τους προγόνους μας, καταπίνοντας έτσι την ενότητα της Εκκλησίας.\nΚαι η Εκκλησία, επίσης, θα πρέπει να υποχωρήσει ταπεινά και να ακούσει τις κραυγές όλων των λαϊκών που έχουν κι αυτοί δικαίωμα να εκφράζονται και που ζητούν απεγνωσμένα την ενότητα και το κοινό ποτήριο. Χωρίς τους λαϊκούς, δεν υπάρχει Εκκλησία… Εμείς, οι λαϊκοί, θέλουμε όλοι την ενότητα διακαώς.\nΑφού ξέρουμε πως ο Θεός απεχθάνεται τη διαίρεση που είναι λάθος και σκάνδαλο, γιατί λοιπόν μερικοί άνθρωποι της Εκκλησίας, σκόπιμα, συνεχίζουν να προσβάλλουν τον Χριστό, επιμένοντας να διατηρούν ζωντανή αυτήν τη διαίρεση;\nΤο να ζει κανείς την Ενότητα με αγάπη και ταπεινότητα, δεν είναι κάτι που έχει σχέση με συναισθηματισμούς ή με εκμετάλλευση της πίστεως και της Αλήθειας, αλλά με τη διακήρυξη της Αλήθειας που υπάρχει στις Γραφές, και με το ζωντάνεμα κάθε λέξης του Ευαγγελίου. Δεν πρέπει να παραμένουμε νεκροί στον Θείο Λόγο.\nΟι Χριστιανοί, με το να παραμένουν διηρημένοι, δε ζούνε την Αλήθεια, άσχετα από το πόσο πιστευτοί κι ενάρετοι θέλουν να φαίνονται στα μάτια του κόσμου, και άσχετα από το πόσα «Χαίρε Μαρία» και πόσες προσευχές κάνουν. Η δική τους έλλειψη αγάπης και η δική τους έλλειψη ταπεινότητας είναι ένα σημάδι τόσο αποκαλυπτικό που το προσέχουμε όλοι.\nΑιώνες τώρα, οι Χριστιανοί είναι διηρημένοι, μερικοί, παραδεχόμενοι την αμαρτία τους και άλλοι, ομολογώντας με ύφος πένθιμο ότι δεν έχουν τη δύναμη να μετέχουν στην Θεία Ευχαριστία. Τι είναι λοιπόν αυτό που τους συγκρατεί; Αυτό που τους συγκρατεί είναι το γεγονός ότι δεν μπορούν να συμφιλιωθούν και να συγχωρήσουν επειδή, και πάλι, λείπει η αγάπη και η ταπεινότητα. Όσο οι καρδιές τους δεν φλέγονται με την αγάπη του Χριστού και με τη φλόγα του Αγίου Πνεύματος, θα παραμένουν αδρανείς και ακίνητοι, όπως τα ξερά κόκκαλα στο όραμα του Ιεζεκιήλ.\nΗ αγάπη είναι απούσα! Η αγάπη είναι η ρίζα και το θεμέλιο της ενότητας, όπως είπε ο Χριστός στην αρχή των μηνυμάτων Του. Επιπλέον, αν η Εκκλησία δεν ζει ακόμη σε πλήρη κοινωνία, είναι γιατί καθετί που εκφράζεται ή συζητιέται ή εξηγείται, γίνεται χωρίς αγάπη. Αυτή η διαίρεση στρέφεται εναντίον του Χριστού. Όλοι όσοι ονομάζουν τους εαυτούς τους Χριστιανούς και μένουν διηρημένοι, έχουν παραβεί την εντολή του Ιησού Χριστού που είπε: «Αγαπάτε αλλήλους.» Ας το παραδεχτούμε, οι Χριστιανοί που δεν αγαπούν και ζούνε καυχώμενοι μόνο για τον εαυτό τους, ποτέ δεν θα συμφιλιωθούν, επειδή δεν έχουν φτάσει ακόμη σε όλα τους τον Χριστό.\nΟ Χριστός, στον Μυστικό Δείπνο, ευλόγησε και ύψωσε τον άρτο λέγοντας στους μαθητές Του: «Λάβετε φάγετε, τούτο εστί το Σώμα Μου.» Ύστερα, πήρε το ποτήρι και αφού ευχαρίστησε, τους το έδωσε λέγοντας: «Πίετε εξ αυτού πάντες, τούτο γαρ εστί το Αίμα Μου της Διαθήκης, το περί πολλών εκχυνόμενον εις άφεσιν αμαρτιών...»\nΑυτή είναι η εντολή του Χριστού και πρέπει όλοι μας να προσπαθούμε να την υπακούσουμε. Πώς μπορούμε να λέμε πως ζούμε ενωμένοι με τον Χριστό όταν δεν έχουμε ειρηνεύσει ή συμφιλιωθεί ο ένας με τον άλλο; Σκέφθηκαν ποτέ οι άνθρωποι της Εκκλησίας ότι ζούνε καθημερινά το αμάρτημα της διαίρεσής τους; Επομένως, αν το γνωρίζουν αυτό, οι ποιμένες θα πρέπει να διαλέξουν.\nΥπάρχουν δύο επιλογές εδώ. Η πρώτη επιλογή είναι του Θεού και προέρχεται από το Θεό και είναι: το να ζούμε με αγάπη, ειρήνη, ταπεινότητα, συμφιλίωση κι ενότητα. Η δεύτερη επιλογή είναι του Διαβόλου και προέρχεται απ’αυτόν και είναι: το μίσος, ο πόλεμος, η αλαζονία, η ασυγχωρησία, ο εγωϊσμός και η διαίρεση. Δεν είναι τόσο δύσκολο να διαλέξουμε. Τότε όμως, όταν διαλέξουμε και πάρουμε το μέρος του Θεού και δεν ενεργήσουμε σύμφωνα με αυτό, θα θεωρηθούμε υπεύθυνοι και θα πληρώσουμε όλοι για κάθε αλαζονική στάση, κάθε υπερηφάνεια, κάθε προκατάληψη, για τη μνησικακία μας, την έλλειψη αγάπης, την ψυχρότητά μας και για κάθε λέξη που προφέραμε ο ένας εναντίον του άλλου, για το εγώ μας κ.α., γιατί παραβήκαμε τις Εντολές του Χριστού. Είναι πολύ απλό.\nΌταν έρθει η Ημέρα της Κρίσεως, δεν μπορούμε να πούμε στο Θεό ότι δεν έδειξε στους καιρούς μας το Έλεός Του και δεν μας γνώρισε τα σχέδιά Του, ούτε μπορούμε να ισχυριστούμε ότι δεν ακούσαμε το κάλεσμά Του ή δεν Τον καταλάβαμε μέσα από τις Γραφές. Ξέρω όπως κι εσείς ότι τα σημεία των Καιρών μάς καλούν όλους στην Ενότητα. Πώς γίνεται και μερικοί δεν μπορούν να αναγνωρίσουν τα Σημεία των Καιρών; Δεν μπορούμε να απορρίψουμε αυτά τα σημεία σταλμένα από το Άγιο Πνεύμα, κι όμως μερικοί μπορούν, γιατί έχουν χάσει την αίσθηση του υπερφυσικού και πιστεύουν μόνο στην φυσιοκρατία (νατουραλισμό), κι αυτό είναι ένα αμάρτημα σοβαρό.\nΑυτές οι στείρες πράξεις αντιβαίνουν σε ό,τι ζήτησε ο Χριστός από τον Πατέρα στην προσευχή Του όταν είπε: «να είναι όλοι ένα, όπως εσύ, Πατέρα, είσαι ενωμένος μ’εμένα κι εγώ μ’εσένα΄ να είναι κι αυτοί ενωμένοι μ’εμάς, κι έτσι ο κόσμος να πιστέψει ότι μ’έστειλες εσύ».(Ιω 17,21) Κι ακόμη περισσότερο, όταν δεν κάνουμε τίποτα για να φέρουμε την ενότητα στην Εκκλησία, αλλά παραμένουμε σιωπηλοί, σαν μνήματα σε απέραντο νεκροταφείο.\nΑν κάποιος σας πει ότι ενεργείτε εσφαλμένα που ζείτε μια πνευματική ενότητα ή μετέχετε στο κοινό ποτήριο, θα πρέπει να ρωτήσετε αυτούς τους ανθρώπους:\n«Γιατί δοκιμάζετε το Θεό επιβάλλοντας στους ποιμένες να παραμένουν διηρημένοι; Αν με ρωτάτε για τη δική μου πράξη συμφιλίωσης κι αγάπης, πρέπει να ξέρετε ότι δεν κάνω παρά να ακολουθώ την εντολή του Χριστού. Τι είναι λοιπόν καλύτερο για σας, να ακολουθώ την εντολή του Ιησού Χριστού ή να την παραβαίνω; Είναι αμαρτία να αγαπά και να συμφιλιώνεται ο ένας με τον άλλο; Όχι, προφανώς δεν είναι. Αμαρτία είναι μάλλον η παράβαση και η απόρριψη της Εντολής του Κυρίου και της κλήσης για ενότητα. Η αμαρτία της διαίρεσής σας έχει φθείρει ένα μέρος της Εκκλησίας, και το ξέρετε αυτό. Πώς μπορεί λοιπόν το Σώμα του Χριστού να γίνει αναγνωρίσιμο, αν παραμένουμε διηρημένοι; Πώς μπορεί ο κόσμος να πιστέψει πως ο Πατέρας έστειλε τον Χριστό; Εγώ, διάλεξα να μην είμαι σαν εκείνους τους τάφους που μοιάζουν με νεκρή ύλη, που είναι σκορπισμένοι και κομματιασμένοι από το εγώ τους και το πνεύμα αλαζονείας και προκατάληψης, αλλά θα ακούσω, αντίθετα τον Κύριό μας και θα παραμείνω ενωμένος μαζί Του, γιατί διέκρινα με τη βοήθεια του Αγίου Πνεύματος, τα σημεία των Καιρών που μας καλούν στην ενότητα και στο να μετέχουμε στο ίδιο Ποτήριο και στον ίδιο Άρτο γύρω από μία Τράπεζα. Θέλω να είμαι η τέλεια εικόνα της Ενότητας, που προσελκύει πρόσχαρα τον καθένα στο να ζεί μια « Αληθινή εν Θεώ Ζωή» και να μένει ενωμένος με την Αγία Τριάδα.»\nΚαι τότε θα δείτε, φίλοι μου, όταν ειπωθούν τα λόγια αυτά, την αντίδραση αυτών που εμποδίζουν την ενότητα. Η αντίδρασή τους θα είναι ίδια με εκείνη των τότε αρχόντων, των πρεσβυτέρων και των γραμματέων, του Άννα του αρχιερέα, του Καϊάφα, του Ιωάννη, του Αλέξανδρου και όλων όσων κατάγονταν από οικογένεια αρχιερατική, που είχαν καταδιώξει τον Πέτρο και τον Ιωάννη και που είπαν μεταξύ τους: «Για να μη διαδοθεί περισσότερο στο λαό, να τους απειλήσουμε να μη ξαναμιλήσουν πια για το όνομα του Χριστού σε κανέναν.» (Πράξεις 4,17)\nΣήμερα, η απάντησή μας πρέπει να είναι ίδια με του Πέτρου και Ιωάννη που είπαν: «Αποφασίστε μόνοι σας αν είναι σωστό μπροστά στο Θεό εσάς ν’ακούμε περισσότερο ή το Θεό; Πάντως εμείς δεν μπορούμε να μη μιλάμε γι’αυτό που είδαμε και ακούσαμε». (Πράξεις 4,19) Και σε μια άλλη περίσταση, ο Πέτρος με τους άλλους αποστόλους είπε στον αρχιερέα: «Πιο πολύ πρέπει να υπακούμε στο Θεό παρά στους ανθρώπους». (Πράξεις 5,29)\nΡωτήστε τους κι εσείς: «Ποιος από εμάς τους δύο αμαρτάνει; Αυτός που συμφιλιώθηκε με τους αδερφούς του και μοιράστηκε το ίδιο Ποτήριο και τον ίδιο Άρτο, και τηρεί τις Εντολές του Χριστού, ή εκείνος που δεν έχει συμφιλιωθεί και διατηρεί ζωντανή τη διαίρεση, ρίχνοντας δηλητήριο κατά τον αδερφού του και πηγαίνοντας με το μέρος του Διαιρέτη; Ο Χριστός είναι Θεός διαίρεσης ή Ενότητας; Εγώ πιστεύω πως είμαι από τη σωστή μεριά γιατί διάλεξα τη συμφιλίωση, αυτήν που μας κηρύττει το Ευαγγέλιο. Δεν είμαι πεπεισμένος ότι αμαρτάνω ή παρακούω ή βλάπτω το Μυστικό Σώμα του Χριστού, ή διακηρύττω βλαβερά ήθη στους πιστούς. Αντιθέτως, είμαι συμφιλιωμένος με τους αδερφούς μου με ταπεινότητα και αγάπη, ζώντας την πνευματική ενότητα για την οποία αιώνες τώρα μας παρακαλεί ο Κύριός μας.» Αυτά πρέπει να τους πείτε.\nΟ Κύριος είπε σ’ένα μήνυμα: «Ύψωσε τη φωνή σου μέσα στον Οίκο Μου και ρώτα τους ποιμένες: «Υπάρχει κανείς πρόθυμος να εργαστεί με σθένος και αγάπη για την ανοικοδόμηση του ετοιμόρροπου Οίκου Μου; Υπάρχει κανείς που να είναι πρόθυμος να υπερασπιστεί αυτόν τον Οίκο; Υπάρχει κανείς που να αντιλαμβάνεται τώρα αυτά που λέω; Υπάρχει κανείς μέσα στον Οίκο του Κυρίου που να είναι διατεθειμένος να εξαπλώσει τη Βασιλεία του Θεού;» (20 Οκτωβρίου, 1998)\nΑς ζητήσουμε απ’τον Κύριο να μας στείλει το Άγιο Πνεύμα Του που είναι η Πηγή της Χριστιανικής Ενότητας, για να φωτίσει εκείνους που προβάλλουν αντιρρήσεις στην πορεία προς την Ενότητα.\nΑς ζητήσουμε επίσης από το Άγιο Πνεύμα να μας δώσει πνεύμα ανδρείας για να μπορούμε να συνεχίσουμε με προθυμία και ζήλο να πράττουμε το Θείο Θέλημα, και ποτέ να μην αποθαρρυνθούμε ή κουραστούμε αν τυχόν γίνει σε βάρος μας κάποια αισχρή πράξη απο κείνους που δεν δίνουν προσοχή στο κάλεσμα του Αγίου Πνεύματος: να είμαστε ένα. Ο Χριστός λέει σ’ένα μήνυμα: «Θα μπορούσα να προφέρω μια λέξη στις συνάξεις τους και μ’αυτή τη μοναδική λέξη να ενώσω την Εκκλησία Μου, αλλά η δόξα των Ουρανών θα Μου δοθεί από τη Φτώχεια, την Αθλιότητα κι αυτούς που θεωρούνται άξιοι περιφρόνησης.» (13 Οκτωβρίου, 1991)\nΕδώ, λοιπόν, παίρνω, μαζί με όλους τους αναγνώστες που μελετούν την «Αληθινή εν Θεώ Ζωή», τη θέση της Φτώχειας, της Αθλιότητας, δηλαδή εκείνης που θεωρείται άξια περιφρόνησης από τους σοφούς και τους πολυμαθείς, και ζητώ από τους λειτουργούς της Εκκλησίας να σταματήσουν τις φιλονικίες μεταξύ τους, για χάρη της Αγάπης του Χριστού, και την ανειλικρίνεια και αδιαφορία τους απέναντι στην ενότητα, και να επιτρέψουν στο Άγιο Πνεύμα να τους καθοδηγήσει, δίνοντας προσοχή στους στεναγμούς του Πνεύματος που μας ζητάει, μας προστάζει να ενωθούμε γύρω από μία Τράπεζα, να μοιραστούμε το ίδιο Ποτήριο και τον ίδιο Άρτο, και μαζί να διακηρύξουμε ομόφωνα ότι υπάρχει ένας Κύριος, μία πίστη, ένα βάπτισμα κι ένας Θεός που είναι Πατέρας όλων, που κυριαρχεί σε όλους, ενεργεί μέσα απ’όλους και κατοικεί σε όλους.\nΚατεβάστε και τυπώστε αυτή την ομιλία επιλέγοντας μια από τις παρακάτω γλώσσες (RTF format):\nΔείτε το video από την ομιλία της Βασούλας: ΕΔΩ


Το video αποκάλυψης του Subaru Solterra | carandmotor.gr\nΤο video αποκάλυψης του Subaru Solterra\nΗ Subaru μπήκε στη μάχη της ηλεκτροκίνησης, λανσάροντας στην Ιαπωνία το Solterra, το πρώτο της EV όχημα, με το οποίο στοχεύει να κατακτήσει τον κόσμο. Σε λίγες ημέρες θα παρουσιαστεί και στις ΗΠΑ ενώ σειρά θα πάρει η Ευρώπη.\nΤο Solterra είναι ένα δυναμικό SUV το οποίο αποτελεί προϊόν της συνεργασίας της Subaru με την Toyota. Το έκαναν με άλλα μοντέλα, το έκαναν τώρα και με τα bz4X και Solttera. Δύο οχήματα με ίδιο DNA αλλά ξεχωριστές σχεδιαστικές πινελιές ώστε να ταιριάζουν με τη φιλοσοφία κάθε brand.\nΤο ιαπωνικό μοντέλο ξεχωρίζει με το σχεδιασμό της μάσκας και τα χαρακτηριστικά φωτιστικά σώματα πίσω, στοιχεία που αναδεικνύονται στο video παρουσίασής του, που τονίζει πολλές λεπτομέρειες του εξωτερικού, δίνοντας όμως και ματιές στο εσωτερικό του.\nΤΟ ΑΥΤΟΚΙΝΗΤΟ ΣΤΟ ΚΙΝΗΤΟ ΣΟΥ\nΠαράλληλα, το αμιγώς ηλεκτρικό SUV κινείται σε επαρχιακούς δρόμους, τονίζοντας τόσο τον περιπετειώδη όσο και τον «πράσινο» χαρακτήρα του. Δείτε το εν δράσει στο παρακάτω video...\nΤο τετρακίνητο Solterra χρησιμοποιεί δύο ηλεκτροκινητήρες, τοποθετημένους στους δύο άξονες, συνολικής απόδοσης 217 αλόγων, με ροπή στα 336 Nm και αυτονομία που σύμφωνα με τα ιαπωνικά πρότυπα είναι στα 460 χιλιόμετρα.\nΜέχρι να δούμε το πρώτο ηλεκτρικό όχημα της Subaru και στα μέρη μας (στα μέσα του 2022), θα αρκεστούμε στα video. Παρακάτω λοιπόν, μπορείτε να δείτε και όλη την παρουσίαση του μοντέλου της ιαπωνικής εταιρείας.\nΠαγκόσμια πρεμιέρα για το ηλεκτρικό Subaru Solterra (+video)\nΤο νέο Subaru Outback «πάτησε» Ελλάδα. Δείτε τιμές\nSubaru WRX STi: Υψηλές πτήσεις με 350 ίππους


Μία doula του πένθους | Η ΚΑΘΗΜΕΡΙΝΗ\nΜία doula του πένθους\n6 Ιουνίου, 2018 06.06.2018 • 20:34\nΕνα πρωινό, το προηγούμενο καλοκαίρι, η Μαρία Στραγαλινού ένιωσε ότι κάτι δεν πήγαινε καλά με την εγκυμοσύνη της. Σε λίγες ημέρες θα έκλεινε τον 8ο μήνα. Ηξερε πια τις «συνήθειες» του μωρού, μαζί ξυπνούσαν και κοιμούνταν τόσο καιρό, δεν την ξεγελούσες, κάτι κακό συνέβαινε. Αμέσως έτρεξε στον γιατρό, ο οποίος το επιβεβαίωσε. Το παιδί δεν ζούσε. Η καρδιά του είχε σταματήσει. Ορισμένες φορές, ο εμβρυϊκός θάνατος δεν έχει αιτία – ή τουλάχιστον αυτή παραμένει άγνωστη. Ηταν μία από αυτές τις φορές.\nΜια μέρα, λίγο καιρό αργότερα, η Μαρία χάζευε στο Facebook όταν ο αλγόριθμος της πλατφόρμας λειτούργησε με παράξενο τρόπο. Στο newsfeed της εμφανίστηκε sponsored post του διεθνούς μη κερδοσκοπικού οργανισμού βοηθών μητρότητας Stillbirthday για εξ αποστάσεως εκπαίδευση για βοηθούς μητρότητας με ειδίκευση στο περιγεννητικό πένθος. Χωρίς να το σκεφτεί δεύτερη φορά, η Μαρία δήλωσε συμμετοχή. Εννέα μήνες μετά τον θάνατο του παιδιού της, πήρε την πιστοποίηση. «Εννέα μήνες, όσο μια ολοκληρωμένη εγκυμοσύνη», λέει η ίδια. Καμιά φορά το «κάθε τέλος, μια νέα αρχή» βρίσκει πράγματι εφαρμογή στη ζωή. Αυτή ήταν μία από αυτές τις φορές.\nΣήμερα, η Μαρία Στραγαλινού στηρίζει άλλες γυναίκες που βιώνουν όσα βίωσε και η ίδια μετά την απώλεια του παιδιού της. Είναι η πρώτη στην Ελλάδα πιστοποιημένη doula, όπως είναι ο διεθνής όρος για τους βοηθούς μητρότητας, με εξειδίκευση στο περιγεννητικό πένθος. «Είναι πένθος ταμπού», λέει. «Δεν συζητιέται. Οι περισσότερες γυναίκες που χάνουν το μωρό τους δεν νιώθουν ελεύθερες να βγάλουν προς τα έξω τη θλίψη τους. Ο περίγυρός τους τους ζητεί να μην κλαίνε, να είναι δυνατές. “Δεν πειράζει, θα κάνεις άλλο”, θα τους πουν διακόπτοντας βίαια το βίωμα του πένθους και αναχαιτίζοντας την υγιή διαχείριση της απώλειας». Ως αποτέλεσμα, οι μάνες συχνά «κλείνονται» στον εαυτό τους. «Ομως το πένθος δεν φεύγει αν δεν το επεξεργαστείς. Βγαίνει αλλού μετά».\nΕννέα μήνες μετά την απώλεια του μωρού της, η Μαρία Στραγαλινού πήρε την πιστοποίηση.\nΗ ίδια το έζησε έντονα. «Εγώ χρειάστηκε να γεννήσω φυσιολογικά. Ηταν αποκαλυπτικό σαν εμπειρία, να γεννάς ένα πλάσμα που δεν ζει. Γέννηση και θάνατος μαζί. Το επόμενο διάστημα ό,τι αισθανόμουν το άφηνα να βγει, τον θυμό, τη θλίψη μου, την απόγνωσή μου, και αυτό με απελευθέρωσε». Ηταν εκείνη την περίοδο που διέκρινε τη μεγάλη ανάγκη για στήριξη των γυναικών που βιώνουν μια τέτοια κατάσταση. «Στην Ελλάδα δεν υπάρχει βοήθεια σε ό,τι αφορά το περιγεννητικό πένθος. Το περνάμε μόνες μας».\n«Αποδοχή χωρίς κριτική»\nΩς βοηθός μητρότητας, η Μαρία (έχει σπουδές αρχιτεκτονικής) είναι εκεί για τις γυναίκες που μαθαίνουν ότι η κύηση θα πρέπει να διακοπεί, εκείνες που έχασαν το έμβρυο σε κάποια φάση της εγκυμοσύνης τους και όσες έχουν ζήσει στο παρελθόν την απώλεια και θέλουν να διαχειριστούν το πένθος τους. «Εγώ είμαι εκεί για να ακούω τη μητέρα και την ιστορία της, να την αποδέχομαι χωρίς κριτική και να τη στηρίζω, εκείνη και τα συναισθήματά της. Επίσης της προσφέρω επιλογές, της προτείνω πιθανές πηγές στήριξης και βοήθειας». Ο,τι χρειαστεί ώστε να μην «κουκουλωθεί» το πένθος.\nΜολονότι κάθε εγκυμονούσα έχει στο πίσω μέρος του μυαλού της την πιθανότητα κάτι να πάει στραβά, η απώλεια είναι απώλεια. «Η διαδικασία της εγκυμοσύνης έχει εξετάσεις, φοβίες, όλες έχουμε σκεφτεί ότι κάτι μπορεί να μην πάει καλά. Αλλά πρέπει να αφήνεσαι στη ροή της εγκυμοσύνης σου. Οσο πιο συνδεδεμένος είσαι με το πλάσμα που έχεις μέσα σου, ό,τι και να συμβεί στην εγκυμοσύνη θα μπορείς να το διαχειριστείς καλύτερα. Υπάρχουν όμως και γυναίκες που τις βοηθά να μη συνδέονται όταν η εγκυμοσύνη δεν έχει καλή εξέλιξη. Υπάρχουν άλλοι τρόποι στήριξής τους σε αυτές τις περιπτώσεις. Το θέμα είναι να είσαι αυθεντική με αυτό που νιώθεις εκείνη τη στιγμή».\nΤο δικό της πένθος το κουβαλά ακόμα. Ζουν μαζί, αλλά σε μια αρμονία. «Δεν το αφήνεις πίσω σου ποτέ, είναι μια διαδικασία που σε ακολουθεί. Είναι το τίμημα της αγάπης, όπως συνηθίζω να λέω. Απλά αλλάζει όσο προχωράει η ζωή. Το θέμα είναι πώς το βιώνεις, πόσο μπορεί να ανανοηματοδοτήσει τη ζωή σου».\nΕπεισόδια στο Κέντρο Υποδοχής Μεταναστών στη Μόρια


Τα παιχνίδια κινητών τηλεφώνων που αγαπήσαμε – Geek Cultura\nΑν ήσουν παιδί που γεννήθηκε μέχρι τη δεκαετία του 1990, σίγουρα θα θεωρούσες πολύτιμο αντικείμενο ένα κινητό τηλέφωνο με μια μικρή ασπρόμαυρη οθόνη και κουμπιά, όπου αποτελούσε τεχνολογική εξέλιξη για την εποχή. Το γεγονός ότι έπρεπε να πατήσεις 3 φορές ένα κουμπί για να εμφανιστεί το γράμμα που επιθυμείς στο μήνυμα, ή ότι μπορούσες να γράψεις μήνυματα χωρίς να βλέπεις την οθόνη, σίγουρα θα παραξενέψει τη σημερινή γενιά που μεγαλώνει με τα smartphones. Κάπου στις αρχές του 2000 άρχισαν να εξελίσσονται τα κινητά τηλέφωνα σε τεχνολογία και σε πιο προσιτά μεγέθη και άρχισαν να αποτελούν αντικείμενο πόθου για ολόκληρη την ανθρωπότητα. Μεγάλα άλματα προόδου σημειώθηκαν και στον τομέα των παιχνιδιών κινητού τηλεφώνου, τα οποία ήταν απλά αλλά συνάμα και υπέροχα. Έτσι πριν φθάσουμε στην σημερινή εποχή όπου με ένα πάτημα στο Store μπορείς να κατεβάσεις όποιον τίτλο παιχνιδιού σου κατέβει, ας ρίξουμε μια ματιά στα παιχνίδια που άφησαν ανεξίτηλο το στίγμα τους στα παλιά μας κινητά τηλέφωνα και για τα οποία παρακαλούσαμε τους μεγαλύτερους μας να μας δανείσουν τα κινητά τους για να παίξουμε.\nΜακράν το πιο διάσημο παιχνίδι κινητού τηλεφώνου που πρωτοκυκλοφόρησε στις συσκευές το 1997. Στόχος σου στο φιδάκι ήταν να το κατευθύνεις προς τις τελίτσες – τροφές και καθώς τις έτρωγε, αυξανόταν το μέγεθος της ουράς του και παράλληλα του σκορ σου. Ουσιαστικά έπαιζες μέχρι να χάσεις, κάτι που συνέβαινε όταν το κεφάλι του φιδιού άγγιζε την ουρά του. Αν έβγαινες εκτός πλαισίου, τότε εμφανιζόσουν από την απέναντι πλευρά. Μεγάλη αγωνία κάθε φορά που το φιδάκι γινόταν γίγας στην πορεία του παιχνιδιού και αναγκαζόσουν να το αναδιπλώνεις συνεχώς σε όλα τα μήκη και πλάτη της οθόνης για να μην δαγκώσει το σώμα του και χάσεις! Για τους “επαγγελματίες” του παιχνιδιού υπήρχαν στάδια με εμπόδια όπου έπρεπε να τα αποφύγεις για να μην χάσεις και αυξημένα επίπεδα, όπου ανέβαζαν την ταχύτητα κίνησης του φιδιού. Πρόσφερε καλή εξάσκηση για βελτίωση της γρήγορης σκέψης και αποτέλεσε ορόσημο καθώς από εκεί και πέρα άρχισε η μαζική παραγωγή παιχνιδιών κινητού τηλεφώνου.\nΑν και κυκλοφόρησε σε αμέτρητες κονσόλες και εκδόσεις πρώτα, το ιστορικό αυτό παιχνίδι έδεσε γάντι με το mobile gaming. Αποτέλεσε το πρώτο παιχνίδι κινητού τηλεφώνου καθώς κυκλοφόρησε το 1994. Το 2010 αναδείχθηκε ως το παιχνίδι με τα περισσότερα downloads όλων των εποχών στα κινητά τηλέφωνα με πέραν των 100.000.000 paid downloads. Αν και δεν νομίζω να υπάρχει κάποιος που να μην ξέρει το διάσημο αυτό το παιχνίδι!, σκοπός σου είναι να χειριστείς τα τετρόμινα (σχήματα που δημιουργούνται από τέσσερα μοναδιαία τετράγωνα με κοινές πλευρές ή κορυφές) που πέφτουν από την κορυφή μετακινώντας τα ή γυρίζοντας τα κατά 90̊ με σκοπό τη δημιουργία οριζόντιας γραμμής χωρίς κενό. Όταν δημιουργηθεί μια τέτοια γραμμή εξαφανίζεται, και πέφτουν προς τα κάτω όλα τα υπόλοιπα. Ένα τόσο απλό, αλλά εθιστικό παιχνίδι! Απερίγραπτο το αίσθημα όπου ερχόταν η σειρά του μακρόστενου τετρόμινο σχήματος γραμμής και το κάρφωνες στο κενό που υπήρχε στα τουβλάκια σου και εξαφανίσεις πολλές γραμμές ταυτόχρονα!\nΟ παίκτης εδώ χειριζόταν ένα διαστημόπλοιο, το κατεύθυνε οριζόντια και κάθετα, διαπερνούσε μέσα από ριψοκίνδυνες διαστημικές σπηλιές, απέφευγε πετρώματα και έριχνε λέιζερ στους εχθρούς που εμφανίζονταν. Αξέχαστα τα ηχητικά εφέ του παιχνιδιού όταν πυροβολούσες λέιζερ στους αντιπάλους σου, τα power-ups που λάμβανες (πύραυλοι, βόμβες, ακτίνες), όπως και οι αρχηγοί κάθε επιπέδου όπου απαιτούσαν μεγάλη προσπάθεια για να νικηθούν.\nΜε την μαζική έλευση των πρώτων έγχρωμων κινητών τηλεφώνων, κυκλοφόρησε αυτό το παιχνίδι. Χειριζόσουν μια περιπετειώδη κόκκινη μπάλα, εξερευνούσες αχαρτογράφητες περιοχές, περνούσες μέσα στεφάνια και προσπαθούσες να αποφύγεις τις παγίδες για να τερματίσεις τα στάδια. Το παιχνίδι αυτό απαιτούσε πολλή υπομονή και ψυχραιμία. Ακόμη στα θετικά του ήταν τα πολύ ωραία χρώματα που είχε.\nΠρόγονος του Candy Crush, το ίδιο εθιστικό με την ίδια πλοκή με τη διαφορά ότι πρέπει να ταιριάξεις διαμάντια αντί ζαχαρωτά.\nΜια από τις πιο εντυπωσιακές εφαρμογές της εποχής. Η εφαρμογή αυτή σου επέτρεπε σύνθεση μονοφωνικών ήχων, πατώντας τα κουμπιά των αριθμών! Πολύ μπροστά για την εποχή της!\nΑποτέλεσε πρωτοποριακό παιχνίδι κινητού τηλεφώνου και τεράστια επιτυχία που βασίζεται στο δημοφιλές sport.\nΜπορεί τα γραφικά του να φαίνονται πολύ απλοϊκά την σήμερον ημέρα, εντούτοις το παιχνίδι αυτό κουβαλά βαριά παρακαταθήκη, αφού αποτέλεσε ένα επαναστατικό arcade βιντεοπαιχνίδι το 1979 που πρωτοκυκλοφόρησε. Διαδραματίζεται στο διάστημα και στόχος σου είναι να πυροβολάς τις πέτρες και να τις σπάζεις, προτού χτυπήσουν το διαστημόπλοιο σου που βρίσκεται στο κέντρο της οθόνης.\nΣτόχος του παιχνιδιού ήταν να αποκαλύπτεις τις εικόνες που ήταν γυρισμένες ανάποδα, να τις απομνημονεύεις για να βρεις που βρίσκεται δεύτερη όμοια τους εικόνα. Για να προχωρούσες στο επόμενο επίπεδο θα έπρεπε να ταυτίσεις όλες τις όμοιες εικόνες μεταξύ τους πριν λείψει το φιτίλι του δυναμίτη με όσες λιγότερες προσπάθειες για καλύτερο σκορ. Πρόσφερε καλή εξάσκηση για την απομνημόνευση.\nΑν είσαι λάτρης του σκακιού, τότε το παιχνίδι αυτό αποτελούσε must-have για το κινητό σου τηλέφωνο. Μπορούσες να παίξεις μόνος σου με αντίπαλο την εφαρμογή, ή εναντίον κάποιου δεύτερου παίκτη στο ίδιο κινητό ή και διαδικτυακά, κάτι που αποτελούσε πρωτοποριακό φαινόμενο για παιχνίδι κινητού τηλεφώνου. Κυκλοφόρησε διαθέσιμο σε όλες τις γνωστές εταιρείες κινητής τηλεφωνίας της εποχής.\nΠρόσφερε καλή εξάσκηση στα μαθηματικά. Σκοπός σου ήταν να γεμίζεις τους πίνακες που είχαν 9 κουτιά οριζόντια και 9 κάθετα με αριθμούς, έτσι ώστε η κάθε γραμμή, στήλη και ο μικρότερος τετράγωνος πίνακας – κουτί, να περιέχει όλους τους αριθμούς από το 1 μέχρι το 9.\nNovember 16, 2016 September 5, 2019 Lucky LukeGAMES, MOBILE, RETRO\nPrevious Previous post: Marvel Cinematic Universe: Με ποια σειρά να παρακολουθήσω τις ταινίες;\nNext Next post: 10 πράγματα που δεν ξέρατε για την πρώτη ταινία X-Men


Φύλακας «πουλούσε» άδειες από τη φυλακή έναντι 5.000 ευρώ - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΟ κρατούμενος είχε καταγγείλει ότι ο 34χρονος φύλακας του σωφρονιστικού καταστήματος είχε απαιτήσει 5.000 ευρώ προκειμένου να εισηγηθεί θετικά για να του δοθεί 9ήμερη άδεια.\nΤο βράδυ της Τρίτης του Πάσχα ο κρατούμενος, όντας σε άδεια, συναντήθηκε σε περιοχή της Θεσσαλονίκης με τον υπάλληλο της φυλακής και του παρέδωσε το ποσό, το οποίο είχε προσημειωθεί από τους ανθρώπους της υποδιεύθυνσης Εσωτερικών Υποθέσεων Βορείου Ελλάδας της ΕΛ.ΑΣ.\nΑμέσως αστυνομικοί επενέβησαν και συνέλαβαν τον 34χρονο σωφρονιστικό, στην κατοχή του οποίου βρέθηκαν τόσο το προσημειωμένο χρηματικό ποσό όσο και 385 ευρώ ακόμη, τα οποία και κατασχέθηκαν μαζί με ένα κινητό τηλέφωνο.\nΣε βάρος του επίορκου υπαλλήλου σχηματίστηκε δικογραφία για τα αδικήματα της δωροληψίας και της εκβίασης.\nΟι Αρχές εξετάζουν επίσης εάν ο συλληφθείς συνδέεται και με άλλες συναφείς περιπτώσεις στο παρελθόν, ενώ διερευνώνται καταγγελίες ότι «πέρναγε» μέσα στη φυλακή όπου υπηρετούσε διάφορα απαγορευμένα είδη έναντι αμοιβής.\nNext story Ο οίκος S&P υποβάθμισε την Ελλάδα\nPrevious story Έκκληση Εμπορικού Συλλόγου Θεσσαλονίκης: Ανοίξτε τη στρόφιγγα της χρηματοδότησης


kantonopou’s blog » Αρχεία Ιστολογίου » Οι άγγελοι στην χριστιανική τέχνη\n« Αλληλογραφία Γέροντος Δανιήλ Κατουνακιώτη και Αγίου Νεκταρίου\nΟ Άρχιστράτηγος Μιχαήλ και ο Ιησούς του Ναυή »\nΣταύρου Ν. Μαδεράκη, Δρ. Ιστορίας Τέχνης και Αρχαιολογίας\nΥποβλήθηκε στις Νοέμβριος 9, 2013 στις 8:20 πμ\tκαι βρίσκεται κάτω από ΘΕΟΛΟΓΙΚΑ, ΣΥΧΝΕΣ ΕΡΩΤΗΣΕΙΣ. . Μπορείς να παρακολουθείς τα σχόλια για το άρθρο χρησιμοποιώντας RSS 2.0 τροφοδότης (feed). Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.


ΑΡΧΙΤΕΚΤΟΝΙΚΗ: Ένα εστιατόριο μόνο για όσους κάνουν αναρρίχηση!\nΜπορείς να βρεις ένα εστιατόριο σε κάθε γωνιά του πλανήτη. Υπάρχουν απίστευτα πολλές προτάσεις ανάλογα με το στυλ και την κουζίνα που προτιμάς, απλά κάποια από αυτά είναι λίγο εώς πολύ ιδιαίτερα και δεν είναι για όλους μας!\nΣτο Μεξικό για παράδειγμα, αποφάσισαν να φτιάξουν ένα Bar-εστιατόριο πάνω από ένα φαράγγι σε ύψος που υπερβαίνει κατά πολύ τα 50 μέτρα. Όπως καταλαβαίνεις είναι ιδανικό για όσους λατρεύουν την αναρρίχηση και θέλουν να κάνουν μια στάση για να επισκεφθούν το bar για κάτι δροσερό ή τον κάτω όροφο για να γευτούν τα εκπληκτικά τους φαγητά. Ενώ στον επάνω όροφο υπάρχει μέχρι και πισίνα!\nCopper Canyon Cocktail Bar: Bar – Εστιατόριο μόνο για τους λάτρεις της αναρρίχησης στο Μεξικό!\nΤο μαγαζί ονομάζεται Copper Canyon Cocktail Bar και έχει σχεδιαστεί από την εταιρεία Tall Arquitectos. Έχει θέα τους καταρράκτες Basaseachic του Μεξικού και έχει μέχρι και γυάλινο πάτωμα ώστε να μπορούν οι επισκέπτες του να βλέπουν τα νερά και το φαράγγι που βρίσκεται από κάτω τους.\nΠροφανώς και δεν είναι το κατάλληλο μέρος για όσους έχουν υψοφοβία, αλλά για όσους επιλέγουν την δράση στην καθημερινότητα τους και αγαπούν την φύση. Ακόμη βέβαια είναι υπό κατασκευή και δεν έχουν ολοκληρωθεί οι διαδικασίες, αλλά οι φωτογραφίες που έχουν κυκλοφορήσει είναι απλά μοναδικές!


ΓΥΝΑΙΚΑ ΧΩΡΙΣ ΟΝΟΜΑ ΕΠΕΙΣΟΔΙΟ 84 Β ΚΥΚΛΟΣ Live. Ο 2ος κύκλος της σειράς του ΑΝΤ1. Προβολή την Πέμπτη 23/1/2020 στις 18.15.\n23/1/2020 ΓΥΝΑΙΚΑ ΧΩΡΙΣ ΟΝΟΜΑ ΕΠΕΙΣΟΔΙΟ 84 Β ΚΥΚΛΟΣ\nΣτο προηγούμενο επεισόδιο, η Κάτια αναγκάζεται να πάει να μείνει στην έπαυλη με την Έλλη και τα παιδιά. Η Μαρίνα εξομολογείται στο Μιχάλη το σχέδιό της σε περίπτωση που ο Νίκος αποκαλύψει την πραγματική της ταυτότητα. Η Μάρθα νιώθει ότι η σχέση της με τη Μαρίνα αναθερμαίνεται, ενώ ζητάει από το Νίκο να κρατήσει το στόμα του κλειστό και να μην προδώσει το μυστικό της Μαρίνας. Εν τω μεταξύ, το επισκεπτήριο της Μαρίνας στο Νίκο, έχει μια αναπάντεχη εξέλιξη.\nΓυναίκα Χωρίς Όνομα 2ος κύκλος επεισόδιο 84\nΣτο σημερινό επεισόδιο, ο Κωστής καλείται να καταθέσει στην αστυνομία για την σχέση της Κάτιας με τη «Νάντια Πετρίδου», όταν το νέο του σοβαρού τραυματισμού του Νίκου έρχεται και τους αναστατώνει. Η Μαρίνα προσπαθεί να εξακριβώσει αν η Κλειώ ξέρει την αλήθεια για την πλαστή της ταυτότητα και αν, τελικά, κινδυνεύει και από εκείνη. Η Κάτια αρχίζει να σκέφτεται τη ζωή της με τον Αργύρη και τον πιέζει να της ανοιχτεί και να της μιλήσει για το παρελθόν του, που με τόση επιμέλεια κρύβει. Και ενώ τα αποτελέσματα από τις κρίσιμες εξετάσεις της Ρένας βγαίνουν, η Γιώτα κάνει ένα μυστηριώδες τηλεφώνημα στην Σοφία και την καλεί να υλοποιήσουν το σχέδιο που συμφώνησαν μαζί…


Του παρτάλι , ένα έθιμο που πάει να ξεχαστεί.\nκαι επιμελείται φωνολογικά και εθιμολογικά ο κ. Ελευθέριος Κουφογιάννης.\nΚάποτε τ' Αϊ-Μηνά πήγαμε με τη γιαγιά μου στη Λιφτέρου του Μπαλάρα (Τζιώρα), γειτόνισσά μας .\nΗ οικογένεια Μπαλάρα είχε πρόβατα, αλλά η Λιφτέρου (νύφη στο μεγάλο τους γιο, το Νίκο), καθώς προέρχονταν από μη κτηνοτροφική οικογένεια της Χώρας, την οικογένεια του Καπού, ήταν άσχετη με τη φροντίδα των ζωντανών . Γι' αυτό η γιαγιά μου θεωρούσε ότι είχε την υποχρέωση να της θυμίζει κάθε χρόνο το έθιμο της ημέρας, έθιμο σχετικό με τις αγωνίες των κτηνοτρόφων.\nΗ Λιφτέρου είχι μια ζιαρ φαμπλιά: ένα μικρό στην αγκαλιά, άλλο στη σαρμάντσα και οι δουλειές ατέλειωτες.\nΜας δέχτηκε στου χειμουνιάτικου και θέλησε να ψήσει καφέ στη γιαγιά μου, αλλά εκείνη την ευχαρίστησε για την καλή της διάθεση και πρόσθεσε:\nΙγώ ήρθα να κάμουμι του έθιμου, Λιφτέρου. Δω'μ' του πιδί κι φέρι ισί του παρτάλι.\nΣε λίγο ήρθε η Λευτέρω μι του παρτάλι , ένα μεγάλο βελόνι και μια χοντρή κλωστή (του ράμμα ). Έκανε κόμπο στην αρχή της κλωστής κι άρχισε να ράβει το παρτάλι με τα χέρια της πίσω στην πλάτη, χωρίς δηλ. να το βλέπει, ενώ σιγοψιθύριζε μαζί με τη γιαγιά μου:\nΡάβουμι του παρτάλι να ραψει ου Αϊ-Μηνάς του στόμα τ' λυκ να μη τρωει τα πρόβατα κι τα ιίδια.\nΡάβουμι του παρτάλι να ραψει ου Αϊ-Μηνάς τ' αυτιά τ' λυκ να μην ακούει τα κουπάδια.\nΡάβουμι του παρτάλι να ραψει ου Αϊ- Μηνάς τς μίτις τ' λυκ να μη μυρίζει τα ζουντανά κι καμνει ζημιά.\nΡάβουμι του παρτάλι να ραψει ου Αϊ- Μηνάς τα μάτια τ' λυκ να μη ζαρίζει.\nΡάβουμι του παρτάλι να ραψει ου Αϊ- Μηνάς τα ποδάρια τ' λυκ να μη ζυγωνει στου κουπάδ ...\nΌταν τελείωσαν, πέταξαν το παρτάλι έξω από την πόρτα, την έκλεισαν κι έκλεισαν έτσι έξω και το λύκο...\nΠροσευχόταν η Λιφτέρου, προσευχόταν η γιαγιά μου, προσευχόμουν κι εγώ να γλιτώσει το κοπάδι τους από το στόμα του λύκου.\nΟι κτηνοτρόφοι πάντα φοβούνται την αρρώστια και το λύκο κι επιζητούν βοήθεια. Στα χρόνια της γιαγιάς μου μοναδικός φύλακας και βοηθός ο Αϊ-Μηνάς. Σήμερα έχουν κοντά τους τον κτηνίατρο, αλλά δεν ξεχνούν και τον Aγιο. Κάθε χρόνο στις 11 Νοεμβρίου, ανήμερα της γιορτής του , έρχονται στην Εκκλησιά του να παρακαλέσουν για την προστασία τους, έστω κι αν το έθιμο που αναφέραμε πάει να ξεχαστεί...\nΦωνολογική παρατήρηση: Η γραφή του φθόγγου «ι» πάνω δεξιά δηλώνει τη μερική αποσιώπησή του και παράλληλα τη μονοσυλλαβική ή ενιαιοσυλλαβική συμπροφορά της συλλαβής τού μερικά αποσιωπημένου «ι» με την επόμενη ή προηγούμενη συλλαβή. Έτσι στη λέξη "ζυγωνει" ο μερικά αποσιωπημένος φθόγγος "ι" γραμμένος κατά την ιστορική ορθογραφία ως "υ" πάνω δεξιά στο "ζ" μάς δείχνει ότι το "ζ" προφέρεται έτσι που να κλείνει σε "ι", ενώ αν ήταν μόνο του η προφορά του θα έκλεινε σε "ου" και με τη γραφή "ζγώνει " θα προφερόταν "ζου γώνει" που δεν είναι η Σιατιστινή προφορά. Επίσης το "ζ" με το μερικά αποσιωπημένο φθόγγο "ι" συμπροφέρεται και μονοσυλλαβίζεται με την επόμενη συλλαβή "-γω-" ˙ το ίδιο συμβαίνει και με το "ν" και έτσι μονοσυλλαβίζεται ολόκληρη η λέξη. Η γραφή αυτή υπηρετεί ταυτόχρονα την προφορά του σιατιστινού ιδιώματος, την ιστορική ορθογραφία και την κοινή νεοελληνική.\nΤο έθιμο εντάσσεται στις λαϊκές ομοιοπαθητικές ενέργειες με τις οποίες οι απλοϊκοί άνθρωποι επιδίωκαν κάνοντας κάτι τεχνητά να επιτύχουν το αντίστοιχό του στην πραγματικότητα επικαλούμενοι παράλληλα τη θεία βοήθεια.\n Παρτάλι ,του (παρτάλι , το < τουρκικό partal) = κομμάτι από φθαρμένο ρούχο, κουρέλι.\n Μια ζιαρ φαμπλιά (παράλληλη σε χρήση έκφραση : ένα σουρό φαμπλιά )= μια πολυπληθή οικογένεια, με πολλά παιδιά˙"ζιαρ, η" :σωρός από αναμμένα κάρβουνα˙ φαμπλιά < φαμλιά<φαμελιά .\n Σαρμάντσα,η (σαρμανίτσα, η) : λίκνο, κούνια μωρού.\n Στου χειμουνιάτικου του νουντά = στο δωμάτιο χειμερινής διαβίωσης